open-index/open-wikipedia-markdown huggingface dataset:
টোকি পোনা

**টোকি পোনা** হৈছে এটা দাৰ্শনিক কলাত্মক নিৰ্মিত ভাষা, যিটো কম শব্দভাণ্ডাৰ, সৰলতা আৰু সহজলভ্যতাৰ বাবে জনাজাত। ইয়াক কানাডাৰ টৰণ্টোৰ ভাষাবিদ আৰু অনুবাদক **ছ'ঞ্জা এলিন কিছা লেঙ**-এ সৃষ্টি কৰিছিল।  এই ভাষাটো সকলো সংস্কৃতিৰেই পৰিচিত বা প্ৰায় একেধৰণৰ কিছুমান সহজ ধাৰণা আৰু প্ৰতীকৰ ওপৰত আধাৰিত। টোকি পোনা সংখ্যালঘু ভাষা। ইয়াত মাত্ৰ ১১৮টা শব্দ আছিল। ২০০১ চনৰ গ্ৰীষ্মকালত ইণ্টাৰনেটত প্ৰথম প্ৰকাশ পাইছিল৷

এই ভাষাৰ প্ৰথম খচৰাসমূহ ২০০১ চনত অনলাইনত প্ৰকাশ কৰা হয়, আনহাতে সম্পূৰ্ণ প্ৰপত্ৰখন ২০১৪ চনত টোকি পোনা: দা লেংগুৱেজ অৱ গুড নামৰ কিতাপখনত প্ৰকাশ কৰা হয়। লেঙে ২০২১ চনৰ জুলাই মাহত সম্প্ৰদায়ৰ ব্যৱহাৰৰ ওপৰত ভিত্তি কৰি এখন পৰিপূৰক অভিধানো মুকলি কৰে। বৰ্তমান এই ভাষাত আছে মাত্ৰ ১৩৭ টা শব্দ।
শব্দৰ সলনি ইংগিতক মনত ৰাখিয়েই সৃষ্টি কৰা হৈছে, অৰ্থাৎ ইয়াৰ ৰূপ যিমান পাৰি কম জটিল কৰি তোলা হৈছে। এই ভাষাত মাত্ৰ ১৪টা ভাষাৰ ধ্বনি আৰু ১১টা বৰ্ণ আছে। ইয়াক আন্তঃৰাষ্ট্ৰীয় সহায়ক ভাষা হিচাপে সৃষ্টি কৰা হোৱা নাছিল, বৰঞ্চ এই ভাষা তাও দৰ্শনৰ পৰা অনুপ্ৰাণিত। এই ভাষা শিকি অহাসকলে অতি সোনকালে সহজ শব্দৰে ইংগিত প্ৰকাশ কৰাৰ কলা শিকে।
ইয়াৰ শব্দসমূহ ভাষাৰ পটভূমিত উচ্চাৰণ কৰাটো সহজ, যাৰ ফলত ই বিভিন্ন সংস্কৃতিৰ লোকসকলৰ বাবে এক প্ৰকাৰৰ দলং হিচাপে কাম কৰিব পাৰে। কিন্তু আন্তৰ্জাতিক সহায়ক ভাষা হিচাপে ইয়াৰ সৃষ্টি হোৱা নাছিল। ছাপিৰ-হৰ্ফৰ অনুমান অনুসৰি আংশিকভাৱে তাওবাদী দৰ্শনৰ পৰা অনুপ্ৰাণিত এই ভাষাটো ব্যৱহাৰকাৰীসকলক মৌলিক কথাবোৰত মনোনিৱেশ কৰাত সহায় কৰিবলৈ আৰু ইতিবাচক চিন্তাধাৰাক প্ৰসাৰিত কৰিবলৈ ডিজাইন কৰা হৈছে। এই ভাষা অধ্যয়ন কৰি থকা মানুহৰ সংখ্যা প্ৰায় ৫ হাজাৰ জন যদিও বৰ্তমানলৈকে এই ভাষা ভালদৰে জনা মানুহৰ সংখ্যা এশৰ বেছি নহয়।

ইয়াৰ অৰ্থ হ’ল, **হয়, ই শুদ্ধ** ৷

## তথ্যসূত্ৰ

শ্ৰেণী: ভাষা
কাজুঅ' ইছিগুৰু

**ছাৰ কাজুঅ’ ইছিগুৰু** (; জাপানীজ: 石黒 一雄; জন্ম ৮ নৱেম্বৰ ১৯৫৪) এগৰাকী জাপানী মূলৰ ব্ৰিটিছ ঔপন্যাসিক, চিত্ৰনাট্যকাৰ, সংগীতজ্ঞ আৰু চুটি গল্প লেখক। ২০১৭ চনত সাহিত্যৰ ন’বেল বঁটা প্ৰাপক ইছিগুৰু সমালোচকৰ দ্বাৰা আটাইতকৈ প্ৰশংসিত ইংৰাজী ভাষাৰ সমসাময়িক কথা সাহিত্যিকসকলৰ এগৰাকী। নিজৰ প্ৰশস্তি পত্ৰত চুইডিছ একাডেমীয়ে ইছিগুৰুক এগৰাকী লেখক ৰূপে বৰ্ণনা কৰি কৈছে; *ইছিগুৰুৱে তেওঁৰ আৱেগিক উপন্যাসসমূহত, পৃথিৱীৰ সৈতে আমাৰ ভ্ৰান্ত সম্পৰ্কৰ অটল গহ্বৰবোৰ উন্মোচন কৰিছে।*

১৯৫৪ চনৰ ৮ নৱেম্বৰত, জাপানৰ নাগাছাকিত ইছিগুৰুৰ জন্ম হৈছিল।তেওঁৰ পিতৃ চিজিঅ’ ইছিগুৰু এগৰাকী সাগৰ বিষয়ক বিশেষজ্ঞ আৰু মাতৃ চিজুক’। ইছিগুৰুৰ দেউতাক ‘দ্য নেচনেল ইনষ্টিটিউট অৱ অ’চন’গ্ৰাফী’লৈ গৱেষণাৰ বাবে আমন্ত্ৰিত হৈছিল আৰু সেইসূত্ৰে ১৯৬০ চনত কাজুঅ’ই পাঁচ বছৰ বয়সৰপৰা মাক দেউতাকৰ সৈতে ব্ৰিটেইনৰ গিলফৰ্ডত থাকিবলৈ লয়।  ‘*আ পেল ভিউ অৱ হিলচ্‌*’ আৰু ‘*এন আৰ্টিষ্ট অৱ দ্য ফ্লটিং ৱৰ্ল্ড*’ শীৰ্ষক তেওঁৰ প্ৰথম দুয়োখন উপন্যাসেই ইয়াৰ জাপানী পৰিচয়ৰ অনুসন্ধান আৰু শোকৰ কৰুণ সুৰ এটিৰ বাবে বিশেষভাৱে উল্লেখিত। ইয়াৰ উপৰিও তেওঁ বিজ্ঞান কল্পকাহিনী আৰু ঐতিহাসিক কল্পকাহিনীকে ধৰি অন্যান্য ধাৰাত লেখা-মেলা কৰিছে।  

তেওঁ চাৰিবাৰ বুকাৰ বঁটাৰ বাবে মনোনয়ন লাভ কৰিছিল। ১৯৮৯ চনত তেওঁ ‘*দ্য ৰিমেইনচ্‌ অৱ দ্য ডে*’ উপন্যাসখনৰ বাবে বুকাৰ বঁটা লাভ কৰে। এই উপন্যাসখনৰ আধাৰত ১৯৯৩ চনত একে নামৰ এখন চলচ্চিত্ৰ নিৰ্মাণ হয়। চলমান ৰুশ্বদিয়ে এই উপন্যাসখন কাজুঅ’ ইছিগুৰুৰ শ্ৰেষ্ঠ কৃতি বুলি কৈছে। *এই উপন্যাসখনত তেওঁ তেওঁৰ প্ৰথম দুখন উপন্যাসৰ জাপানী পৃষ্ঠভূমিৰপৰা ওলাই আহি এই কথা সিদ্ধ কৰিছে যে, তেওঁৰ সংবেদনশীলতা শিপাকেন্দ্ৰিক নহয়, বৰঞ্চ ই পৰিভ্ৰমী আৰু চকুত লগাকৈ বিকাশশীল।* 

‘টাইম’ আলোচনীয়ে ইছিগুৰুৰ বিজ্ঞান কল্পকাহিনী ‘*নেভাৰ লেট মি গ’*’ উপন্যাসখনক ২০০৫ চনৰ শ্ৰেষ্ঠ উপন্যাস আৰু ১৯২৩ ৰপৰা ২০০৫ চনৰ ভিতৰত প্ৰকাশ পোৱা ১০০খন শ্ৰেষ্ঠ ইংৰাজী ভাষাৰ উপন্যাসৰ এখন বুলি উল্লেখ কৰিছে। ‘*লিভিং*’ চলচ্চিত্ৰৰ বাবে তেওঁ ২০২২ চনৰ শ্ৰেষ্ঠ চিত্ৰনাট্য শিতানত অস্কাৰ বঁটাৰ মনোনয়ন লাভ কৰিছিল।

ইছিগুৰুৱে জেজ গায়িকা ষ্টেচি কেণ্টৰ বাবে কেইবাটাও গীত লিখিছিল আৰু ইয়াৰে দুটা এলবামে গ্ৰেমি বঁটাৰ বাবে মনোনয়ন লাভ কৰিছিল। 

## তথ্যসূত্ৰ

শ্ৰেণী:জাপানৰ ব্যক্তি
শ্ৰেণী:সাহিত্যিক
শ্ৰেণী:সাহিত্যৰ ন'বেল বঁটা বিজয়ী
কেঞ্জাবুৰো অয়ে

**কেঞ্জাবুৰো অয়ে** (, 大江 健三郎, ৩১ জানুৱাৰী ১৯৩৫ – ৩ মাৰ্চ ২০২৩) এগৰাকী জাপানী লেখক আৰু সমসাময়িক জাপানী সাহিত্যৰ এগৰাকী উল্লেখযোগ্য ব্যক্তি। ফৰাচী আৰু আমেৰিকান সাহিত্য আৰু সাহিত্য তত্ত্বৰ দ্বাৰা শক্তিশালীভাৱে প্ৰভাৱিত তেওঁৰ উপন্যাস, চুটি গল্প আৰু প্ৰবন্ধসমূহে পাৰমাণৱিক অস্ত্ৰ, পাৰমাণৱিক শক্তি, সামাজিক অনুৰূপতা আৰু অস্তিত্ববাদকে ধৰি ৰাজনৈতিক, সামাজিক আৰু দাৰ্শনিক বিষয়সমূহক লৈ খেলা কৰে। ১৯৯৪ চনত, অয়েক তেওঁৰ সাহিত্যৰে সেই কল্পিত পৃথিৱী ৰচনা কৰাৰ বাবে সাহিত্যৰ ন’বেল বঁটা প্ৰদান কৰা হয়; *য’ত জীৱন আৰু পৌৰাণিক কাহিনী ঘণীভূত হৈ আজিৰ মানৱীয় দুৰ্দশাৰ এক উদ্বেগজনক ছবি সৃষ্টি কৰিছে।*

## প্ৰাৰম্ভিক জীৱন আৰু শিক্ষা
জাপানৰ এহিমে প্ৰশাসনিক অঞ্চলৰ উচিকোত অৱস্থিত অছে গাঁৱত কেঞ্জাবুৰো অয়েৰ জন্ম হৈছিল। মাক-দেউতাকৰ সাতোটা সন্তানৰ ভিতৰত তেওঁ আছিল তৃতীয়জন। তেওঁ আইতকৰপৰা পৌৰাণিক কাহিনী আৰু লোককথা শুনি ডাঙৰ হৈছিল। আইতাকে মেইজি পুনৰুদ্ধাৰৰ পূৰ্বে আৰু পিছত অঞ্চলটোত সংঘটিত দুটা বিদ্ৰোহৰ মৌখিক ইতিহাসও কৈছিল। কেঞ্জাবুৰোৰ পিতৃ ক’টাৰে অয়েৰ আঁহ ফলা ব্যৱসায় আছিল; এই আঁহৰপৰা কাগজৰ টকা তৈয়াৰ কৰা হৈছিল।  ১৯৪৪ চনত, প্ৰশান্ত মহাসাগৰীয় যুদ্ধত পিতৃৰ মৃত্যুৰ পিছত তেওঁৰ মাতৃ ক’চেকিয়ে তেওঁৰ শিক্ষা-দীক্ষাৰ দায়িত্ব লয়। মাকে তেওঁক বাহিৰা কিতাপ পঢ়িবলৈ উৎসাহ দিছিল আৰু পঢ়িবলৈ বুলি *দ্য এডভেঞ্চাৰচ্ অৱ হাকলবাৰি ফিন* আৰু *দ্য ৱাণ্ডাৰফুল এডভেঞ্চাৰচ্ অৱ নিলচ্*কে ধৰি বিভিন্ন ধৰণৰ কিতাপ কিনি দিছিল। এই কিতাপবোৰে কেঞ্জাবুৰোৰ ওপৰত এক গঠনমূলক প্ৰভাৱ পেলাইছিল।

অয়েই দহ বছৰ বয়সলৈকে জাপানৰ স্থানীয় চৰকাৰী স্কুলত পঢ়িছিল। জাপানত সামৰিক শাসন তুংগত থকা সময়ত অয়েই স্কুলীয়া শিক্ষা আৰম্ভ কৰিছিল। শ্ৰেণীকোঠাত অন্যান্য ছাত্ৰৰ সৈতে তেওঁ সম্ৰাট হিৰোহিট’ৰ প্ৰতি নিজৰ আনুগত্য প্ৰকাশ কৰিবলৈ বাধ্য হৈছিল। শিক্ষকে হিৰোহিট’ক দেৱতা বুলি উল্লেখ কৰিছিল। যুদ্ধৰ পিছত অয়েই উপলব্ধি কৰিবলৈ ধৰিলে যে তেওঁলোকক আচলতে মিছা কথা শিকাই বিশ্বাসঘাতকতা কৰা হৈছিল। এই বিশ্বাসঘাটকতাৰ অনুভৱ পাছলৈ তেওঁৰ লেখাত স্বতঃস্ফূৰ্ত ৰূপত প্ৰকাশ পাইছিল।

১৯৫১ চনৰ পৰা ১৯৫৩ চনলৈকে অয়েই মাটছুয়ামাত হাইস্কুলত পঢ়িছিল আৰু ছাত্ৰ হিচাপে নিজৰ পাৰদৰ্শিতা প্ৰদৰ্শন কৰিছিল। ওঠৰ বছৰ বয়সত তেওঁ প্ৰথমবাৰৰ বাবে ট’কিঅ’লৈ যায় আৰু এবছৰ প্ৰাইভেটকৈ অধ্যয়ন কৰে।  পিছৰ বছৰত তেওঁ টকিঅ’ বিশ্ববিদ্যালয়ত ‘ফ্ৰান্সোৱা ৰাবেলেছ’ৰ সাহিত্যৰ বিশেষজ্ঞ অধ্যাপক কাজুও ৱাটানাবেৰ ওচৰত ফৰাচী সাহিত্য অধ্যয়ন কৰে।

## ন’বেল বঁটা
১৯৯৪ চনত অয়েই সাহিত্যৰ ন’বেল বঁটা লাভ কৰে আৰু জাপানৰ *অৰ্ডাৰ অৱ কলচাৰ* লাভ কৰিবলৈ নিৰ্বাচিত হয়। তেওঁ *অৰ্ডাৰ অৱ কালচাৰ* বঁটা গ্ৰহণ কৰিবলৈ অস্বীকাৰ কৰিছিল কাৰণ এই বঁটা জাপানৰ সম্ৰাটে প্ৰদান কৰে ৷ অয়েই কৈছিল যে; তেওঁ কৰ্তৃত্বতকৈ গণতন্ত্ৰক উচ্চ স্থান দিয়ে। ইয়াৰ বাবে তেওঁ ভাবুকিৰ সন্মুখীন হৈছিল।

## তথ্যসূত্ৰ

শ্ৰেণী:সাহিত্যিক
শ্ৰেণী:সাহিত্যৰ ন'বেল বঁটা বিজয়ী
শ্ৰেণী:জাপানৰ ব্যক্তি
আৱেস্তা ভাষা

**অৱেস্তা ভাষা** (  ) বা **আভেস্তান** ,  এটা প্ৰাচীন ইৰাণী ভাষা। সম্ভৱতঃ প্ৰাচীন পাৰ্চী সাম্ৰাজ্যৰ উত্তৰ-পূব অংশত ইয়াৰ প্ৰচলন আছিল। জৰদস্তি ধৰ্মৰ পবিত্ৰ গ্ৰন্থ আৱেস্তা, এই ভাষাত ৰচনা কৰা হৈছে। ধৰ্মীয় কাম-কাজৰ বাহিৰেও বাকী সকলো ক্ষেত্ৰতে ইছলামৰ বহু শতিকাৰ আগতে ইৰাণত আৱেস্তা ভাষা নোহোৱা হৈ গৈছিল।

## তথ্যসূত্ৰ

শ্ৰেণী: ভাষা
শ্ৰেণী:পোখালি (ভাষা)
পৰমাণুত্ব

**পৰমাণুত্ব বা পৰমাণুবাদ** (গ্ৰীক: Atomos অৰ্থাৎ কৰ্তন-অযোগ্য) হৈছে এক প্ৰাকৃতিক দৰ্শন, যাৰ ধাৰণা কেইবাখনো প্ৰাচীন দৰ্শন বিদ্যালয়ত গঢ়ি উঠিছিল। পৰমাণুবিদসকলে বিশ্বাস কৰিছিল যে প্ৰাকৃতিক জগতখন দুটা মৌলিক অংশৰে গঠিত: অবিভাজ্য পৰমাণু আৰু মহাকাশ। 

প্ৰাচীন গ্ৰীচৰ কেইবাজনো গুৰুত্বপূৰ্ণ তত্ত্ববিদে পৰমাণুবাদত বিশ্বাস কৰিছিল। সেই সময়ত লিউচিপাছ, ডেম’ক্ৰিটাছ, ইপিকুৰাছ আৰু লুক্ৰেটিয়াছৰ দৰে দাৰ্শনিকসকলে এক পদ্ধতিগত আৰু সম্পূৰ্ণ প্ৰাকৃতিক দৰ্শন গঢ়ি তুলিবলৈ চেষ্টা কৰিছিল, যাৰ মতে বিশ্বব্ৰহ্মাণ্ডৰ সকলো বস্তুৱেই অসীম শূন্যতাত এটা অবিভাজ্য পৰমাণুৰ সৈতে আন এটা পৰমাণুৰ সংঘৰ্ষৰ পৰাই উৎপত্তি হৈছিল। 

এৰিষ্ট'টলৰ মতে পৰমাণুবোৰ অবিভাজ্য, অবিনাশী, অপৰিৱৰ্তনীয় আৰু ইয়াৰ অসংখ্য আকাৰ আৰু আকৃতি আছে। ইহঁতে শূন্যতাৰ মাজেৰে গতি কৰি মাজে মাজে সংঘৰ্ষ বা আন পৰমাণুৰ সৈতে মিলি থুপ গঠন কৰে। বিভিন্ন আকাৰ, আকৃতি, বিন্যাস আৰু অৱস্থানৰ এই থুপবোৰৰ মাজেৰেই বিশ্বব্ৰহ্মাণ্ডৰ সকলো ডাঙৰ ডাঙৰ বস্তু গঠিত হয়।  

## তথ্যসূত্ৰ

শ্ৰেণী: দৰ্শন
টিমথি মো

**টিমথি পিটাৰ মো** (; জন্ম ৩০ ডিচেম্বৰ ১৯৫০) এগৰাকী ব্ৰিটিছ এছিয়ান ঔপন্যাসিক আৰু সাহিত্যকাৰ। তেওঁৰ মাতৃ এগৰাকী ব্ৰিটিছ আৰু দেউতাক হংকঙৰ। মোৱে জন্মৰ পিছত দহ বছৰ বয়সলৈকে হংকঙত বাস কৰিছিল। তাৰপিছত তেওঁ পৰিয়ালৰ সৈতে ব্ৰিটেইনলৈ প্ৰব্ৰজন কৰে। মো আছিল বিদ্ৰোহী আৰু প্ৰতিভাশালী। চীন এৰাৰ আগতে তেওঁ *ডিকেনচ্‌* আৰু *চাৰ্ভানটেজ* পঢ়ি শেষ কৰিছিল।

বাৰ বছৰ বয়সতে তেওঁ ঔপন্যাসিক হোৱাৰ সপোন পুহি ৰাখিছিল। প্ৰাইভেটতকৈ ইংৰাজী শিকাৰ পিছত তেওঁ অক্সফৰ্ডৰ ছেইণ্ট জনছ কলেজত ভাষা সাহিত্য অধ্যয়ন কৰিছিল। ঔপন্যাসিক ৰূপে জনপ্ৰিয়তা লাভ কৰাৰ আগতে মোয়ে সাংবাদিক হিচাপে কাম কৰিছিল। ১৯৭৮ চনত প্ৰকাশিত ‘*দ্য মাংকি কিঙে*’ মোৰ বিৰল প্ৰতিভাৰ কথা ঘোষণা কৰিছিল।

বিভিন্ন পুৰস্কাৰেৰে টিমথিৰ ৰচনাসমূহক সন্মানিত কৰা হৈছে। তেওঁৰ গ্ৰন্থই ‘*জেফ্ৰি ফেবাৰ মেম’ৰিয়েল প্ৰাইজ*’, ‘*হওথৰ্নডেন পুৰস্কাৰ*’ তথা ‘*জেমছ টাইট ব্লেক মেম’ৰিয়েল প্ৰাইজ*’ (কল্পকাহিনীৰ বাবে) লাভ কৰিছে। টিমথি মোৰ তিনিখন কল্পকাহিনী মূলক উপন্যাস ‘*চ’ৰ চুইট*’, ‘*এন ইনচুলাৰ পজেছন*’ আৰু ‘*দ্য ৰিডানডেঞ্চি অৱ কাৰেজ*’ বুকাৰ বঁটাৰ বাবে তালিকাভুক্ত হৈছিল। ১৯৯২ চনত তেওঁ *ই এম ফৰ্ষ্টাৰ বঁটা* লাভ কৰিছিল। তেওঁৰ উপন্যাস ‘এন ইনচুলাৰ পজেছন’ক (১৯৮৬) দ্য টেলিগ্ৰাফৰ সৰ্বকালৰ সৰ্বশ্ৰেষ্ঠ দহখন এছিয়ান উপন্যাসৰ প্ৰতিযোগীসকলৰ তালিকাত স্থান দিয়া হৈছিল। 

১৯৯০ ৰ দশকৰ আৰম্ভণিতে মোৱে তেওঁৰ প্ৰকাশকসকলৰ ওপৰত ক্ৰমান্বয়ে বিশ্বাস হেৰুৱাবলৈ আৰম্ভ কৰিছিল আৰু লাহে লাহে তেওঁ প্ৰকাশন উদ্যোগৰ বিষয়ে স্পষ্ট ভাষাত কবলৈ আৰম্ভ কৰিছিল। ১৯৯৪ চনত তেওঁৰ পৰৱৰ্তী উপন্যাসৰ বাবে ৰেণ্ডম হাউচে আগবঢ়োৱা ১,২৫,০০০ ডলাৰৰ অগ্ৰিম ধন তেওঁ প্ৰত্যাখ্যান কৰিছিল আৰু ‘*পেডেললেছ প্ৰেছ*’ লেবেলৰ অধীনত তেওঁৰ কিতাপবোৰ নিজে প্ৰকাশ কৰিবলৈ আৰম্ভ কৰিছিল। স্ব-প্ৰকাশিত তেওঁৰ প্ৰথমখন উপন্যাস আছিল ‘*ব্ৰাউনআউট অন ব্ৰেডফ্ৰুট বলভাৰ্ড*’।

টিমথিৰ প্ৰকাশিত উপন্যাস কেইখন হ’ল ক্ৰমে; ‘*দ্য মাংকি কিং*’ (১৯৭৮), ‘*চ’ৰ চুইট*’ (১৯৮২), ‘*এন ইনচুলাৰ পজেছন*’ (১৯৮৬), ‘*দ্য ৰিডানডেঞ্চি অৱ কাৰেজ*’ (১৯৯১), ‘*ব্ৰাউনআউট অন ব্ৰেডফ্ৰুট বলভাৰ্ড*’ (১৯৯৫), ‘*ৰানেগেইড অ’ৰ হেইল’ টু*’ (২০০০) আৰু ‘*পিঅ’ৰ*’ (২০১২)। ইয়াৰ ভিতৰত ১৯৮২ চনত প্ৰকাশ হোৱা ‘চ’ৰ চুইট’ উপন্যাসখনৰ আধাৰত ১৯৮৮ চনত একে নামৰ এখন চলচ্চিত্ৰ নিৰ্মাণ কৰা হৈছিল।

## তথ্যসূত্ৰ

শ্ৰেণী:সাহিত্যিক
শ্ৰেণী:ঔপন্যাসিক
শ্ৰেণী:জীৱিত ব্যক্তি
শ্ৰেণী:চীনৰ ব্যক্তি
ভাৰত গণৰাজ্যৰ ইতিহাস

**ভাৰত গণৰাজ্যৰ ইতিহাস** আৰম্ভ হৈছিল ১৯৫০ চনৰ ২৬ জানুৱাৰীৰ পৰা। ১৯৪৭ চনৰ ১৫ আগষ্টত ভাৰত ব্ৰিটিছ কমনৱেলথৰ অধীনত স্বতন্ত্ৰ আধিপত্য হিচাপে আত্মপ্ৰকাশ কৰে। ১৯৫০ চনত গণৰাজ্য ঘোষণা কৰাৰ আগতে ষষ্ঠ জৰ্জ (আলবাৰ্ট ফ্ৰেডেৰিক আৰ্থাৰ জৰ্জ) এই দেশৰ ৰজা আছিল। একে সময়তে ভাৰত বিভাজনৰ ফলস্বৰূপে ব্ৰিটিছ ভাৰতৰ উত্তৰ-পশ্চিম আৰু পূব অংশৰ সৈতে পাকিস্তানৰ পৃথক ৰাজ্য প্ৰতিষ্ঠা হয়। বিভাজনৰ ফলত ভাৰত আৰু পাকিস্তানৰ পৰা প্ৰায় ১ কোটি লোক প্ৰব্ৰজন কৰিবলগীয়া হৈছিল আৰু প্ৰায় ১০ লাখ লোকৰ মৃত্যু হৈছিল।  প্ৰথমে লৰ্ড লুই মাউণ্টবেটেন আৰু পিছলৈ চক্ৰৱৰ্তী ৰাজগোপালাচাৰীক ভাৰতৰ গৱৰ্ণৰ জেনেৰেল নিযুক্তি দিয়া হয়। জৱাহৰলাল নেহৰুৱে দেশৰ প্ৰথম প্ৰধানমন্ত্ৰী আৰু চৰ্দাৰ বল্লভভাই পেটেল ভাৰতৰ প্ৰথম উপ-প্ৰধানমন্ত্ৰী আৰু গৃহমন্ত্ৰী হিচাপে পৰিগণিত হয়। 

১৯৫০ চনৰ ২৬ জানুৱাৰীত ভাৰত গণৰাজ্যত পৰিণত হয় আৰু নতুন সংবিধান জাৰি কৰা হয়। এই সংবিধান অনুসৰি ভাৰতত এখন ধৰ্মনিৰপেক্ষ আৰু গণতান্ত্ৰিক ৰাষ্ট্ৰ প্ৰতিষ্ঠা কৰা হৈছিল।  স্বাধীনতাৰ পিছৰে পৰা ভাৰতে যথেষ্ট অগ্ৰগতি লাভ কৰিছে আৰু বহু সমস্যাৰ সমাধান হৈছে। এই দেশৰ কৃষি আৰু উদ্যোগিক ব্যৱস্থা বিশেষভাৱে উন্নত। বৰ্তমান ভাৰতত চৰকাৰৰ ব্যৱস্থা আছে যিটো বিশ্বৰ সৰ্ববৃহৎ গণতান্ত্ৰিক ব্যৱস্থা বুলি গণ্য কৰা হয়। কিন্তু সাম্প্ৰদায়িক সংঘৰ্ষ, জাতিভিত্তিক সংঘৰ্ষ, নক্সালবাদ, উগ্ৰপন্থী আৰু বিচ্ছিন্নতাবাদী সন্ত্ৰাসবাদ (বিশেষকৈ জম্মু-কাশ্মীৰ আৰু উত্তৰ-পূৰ্বাঞ্চলত) ভাৰতত এতিয়াও ডাঙৰ সমস্যা হিচাপে গণ্য কৰা হয়। কিছুমান বিশেষ ভূখণ্ডৰ মালিকীস্বত্বক লৈ চীনৰ গণৰাজ্যৰ সৈতে ভাৰতৰ বৰ্তমানো বিবাদ আছে। ১৯৬২ চনত , এই বিবাদৰ পৰাই ভাৰত-চীন যুদ্ধ আৰম্ভ হৈছিল। ১৯৪৭, ১৯৬৫, ১৯৭১ আৰু ১৯৯৯ চনত পাকিস্তানৰ সৈতে ভাৰত যুদ্ধত লিপ্ত হৈছিল। 

ভাৰত এখন পাৰমাণৱিক অস্ত্ৰধাৰী ৰাষ্ট্ৰ। ১৯৭৪ চনত ভাৰতে প্ৰথম পাৰমাণৱিক পৰীক্ষা চলাইছিল।  ইয়াৰ পিছত ভাৰতে ১৯৯৮ চনত আৰু পাঁচটা পাৰমাণৱিক পৰীক্ষা সম্পন্ন কৰে।  ১৯৫০ চনৰ পৰা আশীৰ দশকলৈকে ভাৰতৰ অৰ্থনীতি সমাজবাদী -শৈলীৰ আছিল। এই সময়ছোৱাত অত্যধিক নিয়ন্ত্ৰণ, সুৰক্ষাবাদ আৰু ৰাষ্ট্ৰীয়কৰণে ভাৰতীয় অৰ্থনীতিক পংগু কৰি তুলিছিল। ফলত দুৰ্নীতি বৃদ্ধি পালে আৰু অৰ্থনৈতিক বিকাশৰ হাৰ লেহেমীয়া হ’ল।  ১৯৯১ চনত দেশত অৰ্থনৈতিক সংস্কাৰ সাধন হয়।  ফলস্বৰূপে ভাৰত এতিয়া বিশ্বৰ অন্যতম দ্ৰুতগতিত বৃদ্ধি পোৱা অৰ্থনীতিৰ দেশ হিচাপে পৰিগণিত হৈছে।

## তথ্যসূত্ৰ

শ্ৰেণী: ভাৰতৰ ইতিহাস
শ্ৰেণী: ইতিহাস
কুকুৰীকণা

**কুকুৰীকণা** (  )  ( গ্ৰীক νύκτ-, *nykt-* "ৰাতি"; ἀλαός, *alaos* "অন্ধ, দেখা নাই", আৰু ὄψ, *ops* "চকু"),  ইংৰাজীত আন এটা নাম হৈছে **ৰাতিৰ অন্ধতা**। এই ৰোগত তুলনামূলকভাৱে ম্লান পোহৰত দেখাটো কঠিন বা প্ৰায় অসম্ভৱ। আচলতে ই একপ্ৰকাৰ চকুৰ ৰোগৰ লক্ষণ। কিছুমান মানুহৰ জন্মতে এই সমস্যা থাকে যদিও চকুৰ আঘাত বা পুষ্টিহীনতা (যেনে *ভিটামিন এৰ* অভাৱ)ৰ বাবেও ইয়াৰ সৃষ্টি হ’ব পাৰে। ৰাতিৰ অন্ধতাত চকুৰ কম পোহৰ বা আন্ধাৰৰ লগত খাপ খুৱাব পৰা ক্ষমতা কমি যায় বা ধ্বংস হয়। 

ৰেটিনাত ৰড চেল আৰু কন চেল নামৰ দুবিধ কোষ থাকে যিবোৰে ক্ৰমে ম্লান আৰু উজ্জ্বল পোহৰত কাম কৰে। ৰড কোষত ৰডপচিন নামৰ এক প্ৰকাৰৰ ৰিচেপ্টৰ প্ৰটিন থাকে। যেতিয়া পোহৰ ৰ'ড'প্চিনৰ ওপৰত পৰে, তেতিয়া ইয়াৰ গাঁথনিগত পৰিৱৰ্তনৰ ধাৰাবাহিকতাই বৈদ্যুতিক সংকেত উৎপন্ন কৰে যিবোৰ অপটিক নাৰ্ভৰ জৰিয়তে মগজুলৈ যায়। পোহৰৰ অনুপস্থিতিত ৰ’ড’প্চিন পুনৰ উৎপত্তি হয়। ৰ’ড’পচিন সংশ্লেষণৰ বাবে ভিটামিন ‘এ’ৰ প্ৰয়োজন হয়, যাৰ বাবে এই ভিটামিনৰ অভাৱত ৰাতি অন্ধ হৈ পৰে। 

## কাৰণ

ৰাতিৰ অন্ধতাৰ মূল কাৰণ হ’ল ৰেটিনাইটিছ পিগমেণ্টোছা নামৰ ৰোগ, য’ত ৰেটিনাৰ *ৰড কোষবোৰে* পোহৰৰ প্ৰতি সঁহাৰি জনোৱাৰ ক্ষমতা ক্ৰমান্বয়ে হেৰুৱাই পেলায়। ই এক জিনীয় বিকাৰ, য’ত দিনৰ দৃষ্টিশক্তিৰ লগতে ৰাতিৰ দৃষ্টিশক্তিও হেৰাই যায়। জন্মৰ ফলত ৰাতিৰ অন্ধতা হয় যেতিয়া ৰড কোষবোৰে কাম নকৰে, বা মাত্ৰ সামান্য কাম কৰে, কিন্তু সময়ৰ লগে লগে অৱস্থাটো বেয়া হৈ পৰে। 

ডাৰ্ক চাৰ্কলৰ আন এটা গুৰুত্বপূৰ্ণ কাৰণ হ'ল ৰেটিনল বা ভিটামিন এৰ অভাৱ। *ভিটামিন এ* মাছৰ তেল, যকৃত আৰু বিভিন্ন দুগ্ধজাত সামগ্ৰীত পোৱা যায়। ডায়েৰিয়া, মিজিলছ, নিউমোনিয়া আদিৰ ফলত শৰীৰত ভিটামিনৰ অভাৱ হয়। এই ভিটামিনৰ অভাৱত ৰাতি অন্ধ হৈ পৰে। জন্মৰ সময়ত শিশুৰ ওজন কম হোৱা, বয়স বৃদ্ধিৰ সময়ত শৰীৰৰ অতিৰিক্ত খনিজ পদাৰ্থৰ প্ৰয়োজনীয়তা পূৰণ কৰিব নোৱাৰা আৰু পুষ্টিহীনতাৰ বাবে এই ৰোগ হয়। 

কিছুমান বিশেষ ঔষধ যেনে ফেন’থিয়াজিন আদিয়েও ৰাতি ঘামচিৰ সৃষ্টি কৰিব পাৰে।  চকুৰ বিভিন্ন চিকিৎসা, যেনে লেছিক, ফটোৰিফ্ৰেক্টিভ কেৰাটেকটমী, ৰেডিয়েল কেৰাট’টমী আদিয়েও ৰাতিৰ দৃষ্টিশক্তি হেৰুৱাব পাৰে। 

## প্ৰতিৰোধ

এই ৰোগ প্ৰতিৰোধৰ বাবে ভিটামিন এ সমৃদ্ধ খাদ্য, যেনে: মাছৰ যকৃতৰ তেল, যকৃত, সেউজীয়া শাক-পাচলি, ৰঙীন ফল-মূল (পকা আম, কল আদি) আৰু শাক-পাচলি (মিঠা কুমলীয়া ডালিম, বিলাহী, ইত্যাদি) আৰু তেলীয়া মাছ খাব লাগে। 

## তথ্যসূত্ৰ

শ্ৰেণী: ৰোগ
এডেলি পেংগুইন

**এডেলি পেংগুইন**( *Pygoscelis adeliae* ) হৈছে এণ্টাৰ্কটিকাৰ উপকূলীয় অঞ্চলত বাস কৰা পেংগুইনৰ এটা প্ৰজাতি। সাগৰীয় চৰাইৰ ভিতৰত ইহঁত আটাইতকৈ বেছি দক্ষিণ দিশত বসবাসকাৰী চৰাই। আন আন চৰাই যেনে Empera's penguin, South polar squaw, Wilson's storm petrel, Snow petrel, Antarctic petrel আদিও এই দক্ষিণ অঞ্চলত বাস কৰে। ১৮৪০ চনত ফৰাচী অভিযাত্ৰী জুলছ ডুমণ্ট ডি উৰভিলে প্ৰথমে পত্নীৰ নামেৰে ইহঁতৰ নাম "এডেলি" ৰাখিছিল। 

## শ্ৰেণীবিভাজন

এডেলি পেংগুইন হৈছে পাইগোচেলিছ প্ৰজাতিৰ অন্তৰ্গত তিনিটা প্ৰজাতিৰ ভিতৰত এটা। মাইট’কণ্ড্ৰিয়া আৰু কোষৰ নিউক্লিয়াছৰ অধ্যয়নত দেখা গৈছে যে এই প্ৰজাতিটো ৩.৮ কোটি বছৰৰ আগতে আন প্ৰজাতিৰ পৰা বিচ্ছিন্ন হৈছিল। পূৰ্বপুৰুষৰ এপ্টেন'ডাইটছৰ প্ৰায় ২০ লাখ বছৰৰ পিছত। ১৯ মিলিয়ন বছৰৰ আগতে এডেলি পেংগুইন আন প্ৰজাতিৰ পৰা বিচ্ছিন্ন হৈছিল। 

## বিতৰণ আৰু বাসস্থান

এতিয়াও অনুমান কৰা হৈছে যে এডেলি পেংগুইনত এতিয়াও ২.৪-৩.২ মিলিয়ন পৃথিৱীত বাস কৰে। ইয়াৰে বেছিভাগেই 
এণ্টাৰ্কটিকাৰ উপকূলীয় অঞ্চলত বাস কৰে। এণ্টাৰ্কটিকা মহাদেশৰ বিভিন্ন উপকূলীয় অঞ্চলত অক্টোবৰৰ পৰা ফেব্ৰুৱাৰীলৈকে এডেলি পেংগুইনৰ প্ৰজনন হয়। ইহঁতে দুটা কণী পাৰে যিবোৰ ৩২ৰ পৰা ৩৪ দিনলৈকে থাকে। পেংগুইনৰ অধিৱেশনত অংশগ্ৰহণ কৰাৰ পূৰ্বে ২২ দিন ঘৰতে থাকে পোৱালিকেইটা। প্ৰাপ্তবয়স্ক পেংগুইনে ইহঁতক তাতেই ৰাখে। ৫০-৬০ দিনৰ পিছত পোৱালিবোৰ সাগৰলৈ যায়।

## বিৱৰণ

এই পেংগুইনবোৰৰ আকাৰ মধ্যমীয়া আকাৰৰ। ৪৬ৰ পৰা ৭৫ চে.মি. (১৮–৩০ ইঞ্চি) দীঘল আৰু ওজন ৩.৬–৬ কিলোগ্ৰাম (৭.৯–১৩.২ পাউণ্ড)।   ইহঁতৰ পৃথক চিন হ’ল চকুৰ চাৰিওফালে বগা আঙুঠি আৰু ঠোঁটৰ তলৰ পাখি। এই দীঘল পাখিবোৰে ইহঁতৰ ওঁঠৰ প্ৰায় গোটেই অংশটো ঢাকি ৰাখে। ইহঁতৰ ঠেং আন পেংগুইনতকৈ দীঘল হয়। দেখাত প্ৰায় "টেক্সুডো" (টেক্সুডো হৈছে আমেৰিকাৰ ডিনাৰ জেকেট)ৰ দৰে। আন পেংগুইন প্ৰজাতিৰ তুলনাত ইহঁতৰ আকাৰ সৰু। ইহঁতৰ ক’লা মুখ আৰু বগা পেটৰ বাবে বেছিভাগ পেংগুইন কাৰ্টুনৰ দৰেই। 

এডেলি পেংগুইনে ঘণ্টাত ৪৫ মাইল (৭২ কিলোমিটাৰ প্ৰতি ঘণ্টা) পৰ্যন্ত সাঁতুৰিব পাৰে। ইহঁতক প্ৰধানকৈ চিকাৰ কৰে নাহৰফুটুকী ছীল, স্কুয়া, হত্যাকাৰী তিমি। 

## চিত্ৰশালা

Cape adere.JPG
Mating adele.JPG
Antarctic, adelie penguin (js) 57.jpg
Adelie Penguin.jpg
Pygoscelis adeliae Distribuzione.jpg
AdeliePenguins.jpg


## তথ্যসূত্ৰ

শ্ৰেণী: চৰাই
আলুৰ দম

**আলুৰ দম** বা **দম আলু** (  ) আলুৰ পৰা তৈয়াৰী এবিধ ব্যঞ্জন। ই ভাৰতৰ জম্মু আৰু কাশ্মীৰ ৰাজ্যৰ কাশ্মীৰ উপত্যকাৰ পৰম্পৰাগত কাশ্মীৰী পণ্ডিত সকলৰ খাদ্যৰ অংশ   । সাধাৰণতে সৰু আলুবোৰ প্ৰথমে ডিপ ফ্ৰাই কৰা হয়, তাৰ পিছত মছলাৰ সৈতে জোল কৰি অলপ সিজোৱা হয়।  পশ্চিম বঙ্গত এইবিধ খাদ্য সাধাৰণতে লুচিৰ লগত খোৱা হয় আৰু ইয়াক বাংলা ভাষাত "আলুৰ দম" বুলি জনা যায়। 

## প্ৰস্তুত প্ৰণালী

thumb|220x220px|দালি পুৰিৰ সৈতে আলুৰ দম

#### উপকৰণ

* সৰু আলু - ২৫০ গ্ৰাম
* টমেটো পিউৰি - ২ চামুচ
* আদাৰ পেষ্ট - ১ চামুচ
* ৰঙা জলকীয়া গুড়ি – ১ চামুচ
* জিৰা - ১ চামুচ
* তেজপাত - ১খন 
* নিমখ আৰু চেনি - ৰুচি অনুসৰি
* তেল - প্ৰয়োজন অনুসৰি 

#### পদ্ধতি
আলু নিমখ দি ভালদৰে সিজাই তাৰ পিছত খোলা উলিয়াই সামান্য পৰিমাণৰ নিমখ আৰু হালধি গুড়ি মিহলাই লোৱা হয়। কেৰাহীত তেল ঢালি তেল গৰম কৰি তাত আলু ভাজি লোৱা হয়। ভজা হলে আলুখিনি এফালে ৰাখি সেই তেলত জিৰা, তেজপাত ফোঁড়ন দি লোৱা হয়। তাৰ পিছত বটা আদাৰ (আদা পেষ্টৰ) লগত মিহলাই বিলাহী পিউৰিৰ লগত ভালদৰে ভাজি লোৱা হয়। তাৰ পিছত বিলাহী (টমেটো) পিউৰিৰ লগত ভালদৰে মিহলাই ৰঙা চিলি পাউদাৰৰ লগত মিহলাই ল'ব লাগে। তাৰ পিছত আলুৰ লগত ভালদৰে ভাজি লোৱা হয়। তাৰ পিছত অলপ পানীৰে সিজাই চেনিৰ লগত মিহলাই প্ৰস্তুত কৰা হয়। 

## তথ্যসূত্ৰ

শ্ৰেণী: খাদ্য
সিন্ধী বিৰিয়ানী

thumb|283x283px| সিন্ধী বিৰিয়ানী
**সিন্ধি বিৰিয়ানী** হৈছে পাকিস্তানৰ সিন্ধু প্ৰদেশৰ পৰা উৎপত্তি হোৱা এক বিশেষ মাংস আৰু চাউলেৰে তৈয়াৰী বিৰিয়ানী খাদ্য ৷ পাকিস্তানী খাদ্য আৰু সিন্ধী খাদ্যৰ অন্যতম ব্যৱহৃত তথা জনপ্ৰিয় খাদ্য এইবিধ। 

## উপকৰণ

এই বিখ্যাত সিন্ধী খাদ্যবিধ ৰন্ধাত ব্যৱহাৰ কৰা মৌলিক উপকৰণসমূহ তলত উল্লেখ কৰা হ’ল:

মাটন বা চিকেন বা মাছ বা মিছামাছ, বাছমতী চাউল, আলু, বিলাহী, দৈ, নিমখ, পিঁয়াজ, হালধি , হালধি, আদা, ইলাচি, ক'লা ইলাচিৰ গুটি, লৱঙ্গ, ৰঙা জলকীয়া, জিৰা গুটি, ডালচেনিৰ লাঠি, ৰঙা মৰিচাৰ গুড়ি, তেল, পদিনা পাত, ধনীয়া পাত, কেশৰ, থেতেলিয়াই লোৱা আলু, সেউজীয়া মৰিচা কুচি, জিৰা আৰু জলকীয়া গুড়ি।

## প্ৰস্তুত প্ৰণালী

# কেৰাহীত পিয়াঁজ দি মধ্যমীয়া জুইত সোণালী বাদামী ৰঙৰ হোৱালৈকে মাংস, আদা আৰু নহৰু দি ১০ মিনিট মান ভাজিব।
# গৰম মছলা, শুকান গোটা মছলা, গুড়ি মছলা, দৈ, আলু দি আৰু ৫ মিনিট ভাজি ল'ব।
# আধা গিলাচ বা তাতোকৈ অধিক পানী দি ঢাকোন দি মাংস কোমল হোৱালৈকে কম জুইত ৰান্ধিব।
# মাংস সিজিলে আৰু তেল পৃথক হ’লে তিয়াই থোৱা বগৰী দি কেৰাহীখন এফালে ৰাখিব।
# ভাতখিনি ৮০% সিজি যোৱালৈকে উতলা পানীত তিয়াই থোৱা চাউলখিনি  দি ভাতখিনি ভালদৰে পানী উলিয়াই ছেকি লওক।
# এটা সুকীয়া কেৰাহীত সিজোৱা ভাতখিনি মাংসৰ ওপৰত সমানে মেলি দি ভাতৰ ওপৰত বিলাহী, সেউজীয়া মৰিচা, পদিনা পাত বিস্তাৰ কৰক।
# ভাতৰ ওপৰত হালধীয়া ফুড কালাৰিং ছটিয়াই ঢাকোন দি অতি কম জুইত ভাত কোমল হোৱালৈকে সিজাই লওক।

## তথ্যসূত্ৰ

শ্ৰেণী: খাদ্য
শ্ৰেণী:মাংস
তৰণ আদৰ্শ

**তৰণ আদৰ্শ** ( ; জন্ম ১৩ জুন ১৯৬৫) এজন ভাৰতীয় চলচ্চিত্ৰ সমালোচক, সাংবাদিক, সম্পাদক আৰু চলচ্চিত্ৰ বাণিজ্য বিশ্লেষক। তেওঁ বি কে আদৰ্শৰ পুত্ৰ। তেওঁ টুইটাৰত চিনেমা সম্পৰ্কীয় খবৰ আৰু বক্স অফিচৰ শেহতীয়া তথ্য প্ৰদানৰ বাবে সুপৰিচিত।

## কৰ্মজীৱন
 
১৫ বছৰ বয়সত ট্ৰেড গাইডৰ সম্পাদক হিচাপে তৰণ আদৰ্শে নিজৰ কেৰিয়াৰ আৰম্ভ কৰে।১ ১৯৯৪ চনত তৰণ আদৰ্শে শ্বেহজাদ খান আৰু কাশ্মীৰা শ্বাহ অভিনীত বলীউড ছবিৰ আধাৰত নিৰ্মিত টিভি ধাৰাবাহিক হেলো বলীউড প্ৰযোজনা কৰে।  তেতিয়াও তেওঁ ট্ৰেড গাইডৰ সৈতে জড়িত আছিল।  বৰ্তমান তেওঁ বলীউড সম্পৰ্কীয় ৱেবছাইট বলীউড হাংগামাৰ সৈতে জড়িত।

## চলচ্চিত্ৰ
* *হেল্ল' বলীউড* (১৯৯৪) - পৰিচালক, প্ৰযোজক আৰু লেখক।

## বাহ্যিক সংযোগ
*
*

## তথ্যসূত্ৰ

শ্ৰেণী: ব্যক্তি
শ্ৰেণী: চলচ্চিত্ৰ
চেহান কৰুণাতিলকা

**চেহান কৰুণাতিলকা** (; জন্ম: ১৯৭৫) শ্ৰীলংকাৰ এগৰাকী লেখক। তেওঁ কলম্বোত ডাঙৰ-দীঘল হৈছিল, নিউজিলেণ্ডত পঢ়া-শুনা কৰিছিল আৰু লণ্ডন, আমষ্টাৰডাম আৰু ছিংগাপুৰত থাকি কাম কৰিছিল। তেওঁৰ ২০১০ চনৰ প্ৰথম উপন্যাস ‘*চাইনামেন: দ্য লিজেণ্ড অৱ প্ৰদীপ মেথিউ*’ৱে ‘কমনৱেলথ বুক প্ৰাইজ’, ‘ডি এছ চি পুৰস্কাৰ’ তথা ‘গ্ৰেটিয়ান পুৰস্কাৰ’ লাভ কৰিছিল আৰু *ৱাইজডেন*ৰ দ্বাৰা সৰ্বকালৰ দ্বিতীয় সৰ্বশ্ৰেষ্ঠ ক্ৰিকেট বিষয়ক কিতাপ (cricket book) হিচাপে বিবেচিত হৈছিল। তেওঁৰ তৃতীয় উপন্যাস ‘*দ্য চেভেন মুনচ্‌ অৱ মালি আলমেইদা*’ই ২০২২ চনৰ ১৭ অক্টোবৰত বুকাৰ বঁটা লাভ কৰিছিল।

## জীৱনপঞ্জী
১৯৭৫ চনত দক্ষিণ শ্ৰী লংকাৰ গালেত চেহান কৰুণাতিলকাৰ জন্ম হৈছিল। তেওঁ ডাঙৰ দীঘল হৈছিল কলম্বোত। তেওঁ শ্ৰীলংকাৰ কলুপিটিয়াৰ এছ থমাছ প্ৰিপেৰেটৰী স্কুল আৰু তাৰ পিছত নিউজিলেণ্ডত হোৱাংআনুই কলেজিয়েট স্কুল আৰু মাচি বিশ্ববিদ্যালয়ত শিক্ষা লাভ কৰিছিল। তেওঁৰ পৰিয়ালে তেওঁ বিজনেচ এডমিনিষ্ট্ৰেচন পঢ়াটো বিচাৰিছিল; কিন্তু পৰিয়ালৰ ইচ্ছাৰ বিপৰীতে গৈ চেহানে ইংৰাজী সাহিত্য অধ্যয়ন কৰি এই বিষয়ত স্নাতক ডিগ্ৰী লাভ কৰিছিল।

২০১০ চনত তেওঁৰ প্ৰথম উপন্যাস প্ৰকাশ কৰাৰ আগতে, তেওঁ *মেককেন*, *আইৰিছ* আৰু *বিবিডিঅ’*ত বিজ্ঞাপনৰ কাম কৰিছিল আৰু *দ্য গাৰ্ডিয়ান*, *নিউজউইক*, *ৰোলিং ষ্ট’ন*, *জি কিউ*, *নেচনেল জিঅ’গ্ৰাফিক*, *কণ্ডে নাষ্ট*, *ৱাইজডেন*, *দ্য ক্ৰিকেটাৰ* আৰু *ইকনমিক টাইমচ্‌*ৰ বাবে লিখিছিল। তেওঁ শ্ৰীলংকাৰ ৰক বেণ্ড ‘ইণ্ডিপেণ্ডেণ্ট স্কোৱেৰ’ আৰু ‘পাৱাৰকাট চাৰ্কাছ’ আৰু ‘ব্ৰাছ মাংকি বেণ্ড’ৰ সৈতে বাছ (bass) বজাইছিল।

## উপন্যাস
*দ্য পেইণ্টাৰ* আছিল কৰুণাতিলকাৰ কিতাপৰ প্ৰথম পাণ্ডুলিপি। ২০০০ চনত গ্ৰেটিয়ান পুৰস্কাৰৰ বাবে এই পাণ্ডুলিপিটো তালিকাভুক্ত কৰা হৈছিল যদিও ই কেতিয়াও কিতাপ আকাৰে প্ৰকাশ হোৱা নাছিল।

তেওঁৰ প্ৰথম উপন্যাস *চাইনামেন: দ্য লেজেণ্ড অৱ প্ৰদীপ মেথিউ*ত (২০১০ চনত স্ব-প্ৰকাশিত), ক্ৰিকেটৰ আলমত শ্ৰী লংকাৰ ইতিহাসৰ বিষয়ে লিখা হৈছিল। কিতাপখন আছিল, এজন সুৰাসক্ত সাংবাদিকে ১৯৮০ ৰ দশকৰ এজন নিৰুদৃষ্ট শ্ৰীলংকাৰ ক্ৰিকেটাৰক অনুসন্ধান কৰি বিচাৰি উলিওৱাৰ কাহিনী।

কৰুণাতিলকাই বিভিন্ন শিৰোনামৰ সৈতে তেওঁৰ দ্বিতীয় খন উপন্যাস লিখিছিল আৰু কিতাপখনৰ বিভিন্নটা সংস্কৰণ প্ৰকাশ পাইছিল। ২০১৫ চনত গ্ৰেটিয়ান পুৰষ্কাৰৰ বাবে প্ৰথম খচৰা তালিকাভুক্ত কৰাৰ সময়ত উপন্যাসখনৰ শিৰোনাম আছিল *ডেভিল ডান্স*। পেংগুইন ইণ্ডিয়াই ২০২০ চনত *চেটচ্‌ উইথ দ্য ডেড* নাম দি কিতাপখন ভাৰতবৰ্ষত মুকলি কৰিছিল।

২০২২ চনৰ আগষ্টত প্ৰকাশিত চেহানৰ *দ্য চেভেন মুনচ্‌ অৱ মালি আলমেইদা*ই ২০২২ বৰ্ষৰ বুকাৰ বঁটা লাভ কৰিছিল। একে বছৰৰে ১৭ অক্টোবৰত লণ্ডনৰ ৰাউণ্ড হাউচৰ এক অনুষ্ঠানত এই বঁটা ঘোষণা কৰা হৈছিল।

## তথ্যসূত্ৰ

শ্ৰেণী:সাহিত্যিক
শ্ৰেণী:বুকাৰ বঁটা বিজয়ী
শ্ৰেণী:শ্ৰীলংকাৰ সাহিত্যিক
গুগল ড্ৰাইভ

**Google Drive** হৈছে Google-ৰ দ্বাৰা বিকশিত এটা ফাইল সংৰক্ষণ আৰু সমন্বয় সেৱা। ২০১২ চনৰ ২৪ এপ্ৰিলৰ পৰা আৰম্ভ হৈছিল গুগল ড্ৰাইভৰ যাত্ৰা। ই ব্যৱহাৰকাৰীসকলক তেওঁলোকৰ চাৰ্ভাৰত নথিপত্ৰ সংৰক্ষণ, একাধিক ডিভাইচসমূহৰ মাজত নথিপত্ৰ সমন্বয় আৰু নথিপত্ৰ অংশীদাৰী প্ৰদান কৰে। ৱেব ইণ্টাৰফেছৰ উপৰিও গুগল ড্ৰাইভত উইণ্ড’জ আৰু মেকঅ’এছ কম্পিউটাৰ, আৰু এণ্ড্ৰইড আৰু আইঅ’এছ স্মাৰ্টফোন আৰু টেবলেটৰ বাবে অফলাইন সক্ষম এপ আছে। Google ড্ৰাইভত Google Docs, Google Sheets, আৰু Google Slides অন্তৰ্ভুক্ত কৰা হৈছে, যি Google Docs সম্পাদক কাৰ্যালয় ছুইটৰ অংশ। এই চুইটে একাধিক লোকক নথিপত্ৰ, স্প্ৰেডশ্বীট, উপস্থাপন, অংকন, প্ৰপত্ৰ আৰু অধিকত একেলগে সহযোগিতা কৰাৰ অনুমতি দিয়ে। Google Docs suite ৰ জৰিয়তে সৃষ্টি আৰু সম্পাদনা কৰা ফাইলসমূহ Google Drive ত সংৰক্ষণ কৰা হয়। 

গুগল ড্ৰাইভত ব্যৱহাৰকাৰীক ১৫ জিবি বিনামূলীয়া ষ্ট’ৰেজ দিয়া হৈছে। আপল'ড কৰা ফাইলসমূহৰ আকাৰ ৫ টেৰাবাইটলৈকে হ'ব পাৰে। ব্যৱহাৰকাৰীসকলে ব্যক্তিগত ফাইল আৰু ফোল্ডাৰৰ বাবে গোপনীয়তা সংহতিসমূহ সলনি কৰিব পাৰে, অন্য ব্যৱহাৰকাৰীৰ সৈতে অংশীদাৰী সামৰ্থবান কৰি।

## প্লেটফৰ্ম
২০১২ চনৰ ২৪ এপ্ৰিল তাৰিখে উইণ্ড'জ, মেকঅ'এছ আৰু এণ্ড্ৰইডৰ বাবে গুগল ড্ৰাইভ প্ৰৱৰ্তন কৰা হৈছিল। iOS এপটো ২০১২ চনৰ জুন মাহৰ শেষৰ ফালে মুকলি কৰা হয়।

## তথ্যসূত্ৰ

শ্ৰেণী: গুগল
টাই নিং

**টাই নিং** (; জন্ম: ছেপ্টেম্বৰ ১৯৫৭) এগৰাকী চীনা গল্পকাৰ আৰু ঔপন্যাসিক। তেওঁ বেইজিঙত থাকে। ২০০৬ চনৰপৰা তেওঁ চীন ৰাইটাৰ্ছ এছ’চিয়েচনৰ সভাপতি আৰু চীনা কমিউনিষ্ট পাৰ্টিৰ ১৮ তম কেন্দ্ৰীয় সমিতিৰ সদস্য। তেওঁৰ গল্প সংকলনসমূহ হৈছে; ‘*আহ্‌, চিয়াংচু*’, ‘*দ্য ৰেড চাৰ্ট উইডাউট বাটনচ্‌*’, ‘*জুনচ্‌ বিগ টপিক*’, ‘*হুইট ষ্ট্ৰ’ ষ্টেক*’, ‘*কটন ষ্টেক*’, ‘*দ্য ভিলেজ ৰড টেকচ্‌ মি হ’ম*’, ‘*ৰ’জ দ’ৰ*’, ‘*হাও লং ইজ ফৰেভাৰ*’ আৰু ‘*দা ইউ নু*’।

২০২৩ চনৰ ১০ মাৰ্চ তাৰিখে টাই ১৪ তম নেচনেল পিপলচ্‌ কংগ্ৰেছৰ উপাধ্যক্ষ নিৰ্বাচিত হয়।

## সংক্ষিপ্ত জীৱনী
হেবেই আছিল টাইৰ পূৰ্ব্বপুৰুষৰ বসতি স্থল। টায়ে এই কথা উদ্ধাৰ কৰিছিল আৰু গ্ৰাম্য জীৱনৰ অভিজ্ঞতা লবলৈ হেবেইলৈ গৈছিল। ১৯৭৫ চনত বাওডিঙৰ উচ্চ বিদ্যালয়ৰপৰা মেট্ৰিকুলেচন পাছ কৰাৰ পিছত টাই হেবেইলৈ গৈছিল। ১৯৭৯ চনত তেওঁ বাওডিঙলৈ উভতি আহে আৰু চীনা কলা আৰু সাহিত্য সংস্থাৰ বাওডিং শাখাত *উপন্যাস সম্পাদক* (*novel editor*) হিচাপে কাম কৰে। ১৯৮৪ চনত, তেওঁ হেবেইৰ সৃষ্টিশীল লেখক কৰ্মশালাত অংশ গ্ৰহণ কৰিছিল। বৰ্তমান তেওঁ চীনা লেখক সংস্থাৰ অধ্যক্ষ। এই পদত অধিষ্ঠিত হোৱা টাই নিং প্ৰথমগৰাকী মহিলা। পৰৱৰ্তী সময়ত, পুনৰবাৰৰ বাবে টাই চীনা লেখক সংস্থাৰ অধ্যক্ষ ৰূপে নিৰ্বাচিত হোৱাৰ লগতে ২০১৬ চনৰ ৪ ডিচেম্বৰত, নিঙক চান জিয়াজেঙৰ ঠাইত ‘*চাইনা ফেডাৰেচন অৱ লিটাৰেৰী এণ্ড আৰ্ট চাৰ্কোলচ্‌*’ৰ অধ্যক্ষ পদত নিযুক্তি দিয়া হয়।

## পুৰস্কাৰ আৰু স্বীকৃতি
১৯৭৫ চনৰপৰা টায়ে তেওঁৰ লেখাসমূহ প্ৰকাশ কৰিবলৈ আৰম্ভ কৰিছিল। ১৯৮২ চনত তেওঁৰ গল্প সংকলন ‘*আহ্‌, চিয়াংচু*’ৱে (চীনা: 哦,香雪) ৰাষ্ট্ৰীয় বঁটা লাভ কৰিছিল। ১৯৮৪ চনত তেওঁৰ মধ্যম দৈৰ্ঘ্যৰ উপন্যাস ‘*দ্য ৰেড চাৰ্ট উইডাউট বাটনচ্‌*’ (চীনা: 沒有紐扣的紅襯衫) আৰু তেওঁৰ চুটি গল্প ‘*জুনচ্‌ বিগ টপিক*’-এ (চীনা: 六月的話題) ৰাষ্ট্ৰীয় বঁটা লাভ কৰিবলৈ সক্ষম হয়। ১৯৮০ চনৰপৰা টাই নিঙে ‘*পাথ ইন দ্য নাইট*’কে ধৰি তেওঁৰ চুটি গল্প আৰু উপন্যাসৰ অন্যান্য সংকলনসমূহ প্ৰকাশ কৰি আহিছে। তেওঁৰ ‘*হুইট ষ্ট্ৰ’ ষ্টেক*’ কিতাপখনে ১৯৮৬/৮৭ চনৰ মধ্যম দৈৰ্ঘ্যৰ অফপ্ৰিণ্ট উপন্যাসৰ বঁটা লাভ কৰিছিল। তেওঁ ২০০০ আৰু ২০০২ চনত লাও চি লিটাৰেৰী বঁটা লাভ কৰিছিল। ২০১৫ চনত, ফ্ৰান্স চৰকাৰে টাই নিঙক ফ্ৰান্সৰ *অৰ্ড্ৰে ডেছ আৰ্টছ এট ডেচ লেট্ৰেছ* সন্মান প্ৰদান কৰে।

## তথ্যসূত্ৰ

শ্ৰেণী:ঔপন্যাসিক
শ্ৰেণী:গল্পকাৰ
শ্ৰেণী:জীৱিত ব্যক্তি
শ্ৰেণী:চীনা মহিলা কবি
পেণ্টহাউচ পেটসকলৰ তালিকা

thumb|এলা ছিলভাৰ, পেট অৱ দ্য মান্থ, নৱেম্বৰ ২০১৮

এইখন *[[পেণ্টহাউচ]]* আলোচনীৰ আমেৰিকান সংস্কৰণত উল্লেখ কৰা মডেলৰ তালিকা; এই তালিকাত ১৯৬৯ চনৰ ছেপ্টেম্বৰৰ পৰা **পেট অৱ দ্য মান্থ** বা **পেট অৱ দ্য ইয়াৰ** হিচাপে নিৰ্বাচিত মডেলসমূহক অন্তৰ্ভুক্ত কৰা হৈছে।

## পেটচ্ অৱ দ্য মান্থ
প্ৰথম *পেট অৱ দ্য মান্থ* আছিল এভলিন ট্ৰিচাৰ, ছেপ্টেম্বৰ ১৯৬৯ চনত। 

### ১৯৬০-ৰ দশক

### ১৯৭০-ৰ দশক

### ১৯৮০-ৰ দশক

### ১৯৯০-ৰ দশক

### ২০০০-ৰ দশক
কিছু মাহত “পেট অৱ দ্য মান্থ” নিৰ্বাচন কৰা হোৱা নাছিল — যেনে অক্টোবৰ ২০০৩ আৰু ফেব্ৰুৱাৰী ২০০৪। 

### ২০১০-ৰ দশক

### ২০২০-ৰ দশক

## পেটচ্ অৱ দ্য ইয়েৰ
১৯৮৫ চনত কোনো মডেল নিৰ্বাচন কৰা হোৱা নাছিল। 

## তথ্যসূত্ৰ

শ্ৰেণী:পৰ্ণগ্ৰাফি
শ্ৰেণী:তালিকাসমূহ
লানা ৰোডছ

**লানা ৰোডছ** ( চিকাগো, ইলিনয় ; ৬ ছেপ্টেম্বৰ, ১৯৯৬) এগৰাকী পৰ্ণগ্ৰাফিক চলচ্চিত্ৰৰ অভিনেত্ৰী আৰু মডেল।

## জীৱনী
লানা চেকোস্লোভাক বংশৰ এটা পৰিয়ালত জন্মগ্ৰহণ কৰিছিল।  তাই *দ্য টেলিড কিল্ট ৰেষ্টুৰেণ্ট চেইনত ওৱেট্ৰেছ* হিচাপে কাম কৰিবলৈ আৰম্ভ কৰে। 

তাই ২০১৬ চনত ২০ বছৰ বয়সত পৰ্ণ উদ্যোগত প্ৰৱেশ কৰিছিল।  তাইৰ প্ৰথম অভিনয় দৃশ্য আছিল ৱেব এফ টিভি গাৰ্লছৰ বাবে। 

২০১৬ চনৰ আগষ্ট মাহত তাই **পেণ্টহাউছ** আলোচনীৰ ***পেট অফ পেণ্টহাউছ*** হিচাপে নিৰ্বাচিত হয়। 

২০১৭ চনত *লানা*  নামৰ চলচ্চিত্ৰত তাই প্ৰথম এনাল সেক্স (পায়ুপথৰ যৌন সম্পৰ্ক) আৰু ডাবল পেনেট্ৰেচন দৃশ্য ৰূপায়ণ কৰে  আৰু এসপ্তাহৰ পিছত *লানা ৰোডছ আনলিশ্বেডত* তাই প্ৰথম এনাল ডাবল পেনেট্ৰেচন দৃশ্য ৰূপায়ণ কৰে।  তাই *গেংবেং মি ৩* -ত প্ৰথমবাৰৰ বাবে গেংবেং ৰূপায়ণ কৰে। 

২০১৭ চনত তাই জেনাণ্ডাৰ কৰ্ভাছৰ সৈতে হট মডেল ৯ৰ বাবে শ্ৰেষ্ঠ উত্তপ্ত অভিনেত্ৰী আৰু শ্ৰেষ্ঠ ল'ৰা/ছোৱালী যৌন দৃশ্যৰ শাখাত এভিএন বঁটাৰ বাবে মনোনীত হয়  

একেদৰে তেওঁ এক্সবিআইজেড এৱাৰ্ডছত শ্ৰেষ্ঠ উদ্দিপ্ত অভিনেত্ৰীৰ বঁটা লাভ কৰে  আৰু শ্ৰেষ্ঠ লেচবিয়ান চলচ্চিত্ৰ সেক্স সিন  আৰু বেনজিং ক্লিটৰ শ্ৰেষ্ঠ গনজো চলচ্চিত্ৰ যৌন দৃশ্যৰ বাবে টুইষ্টেড পেচনছ ১৮ দ্বাৰা দুবাৰ মনোনয়ন লাভ কৰে।  

পৰ্ণগ্ৰাফীত অল্পকালীন কেৰিয়াৰৰ অন্তত অভিনেত্ৰী হিচাপে ২৪০খনতকৈও অধিক ছবি ৰেকৰ্ডিং কৰি ২০১৮ চনত অৱসৰ গ্ৰহণ কৰে যদিও ২০২০ চনৰ জানুৱাৰী মাহত ব্ৰাজাৰ্ছত ১২টা নতুন দৃশ্য অভিনয় কৰিব বুলি সংক্ষিপ্ত প্ৰত্যাৱৰ্তনৰ কথা ঘোষণা কৰে। 

তাইৰ কেইখনমান চিনেমা হ'ল - ২ কিউট ৪ পৰ্ণ ৪ , ব্ৰাদাৰ্ছ এণ্ড ছিষ্টাৰ্চ ৩ , ডাৰ্টী টক ৪ , ফ্লাছ হাণ্টাৰ ১৪ , লাভ ষ্ট'ৰীচ ৫ , স্লাট অডিচন ১৯  স্লাট পাপিচ ১১  

## বাহ্যিক সংযোগ

* 

## তথ্যসূত্ৰ

শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
শ্বেয়াৰচাট

**শ্বেয়াৰচাট** হৈছে ভাৰতীয় ছ'চিয়েল নেটৱৰ্কিং সেৱা প্লেটফৰ্ম, ই বাংগালুৰু ভিত্তিক মহল্লা টেকৰ মালিকানাধীন। এয়া অংকুশ সচদেৱ, ভানু প্ৰতাপ সিং আৰু ফৰিদ আহছানে প্ৰতিষ্ঠা কৰিছিল আৰু ২০১৫ চনৰ ৮ জানুৱাৰীত সংগঠিত হৈছিল। শ্বেয়াৰচাট এপটোৰ ১৫টা ভাৰতীয় ভাষাত ৩৫ কোটিতকৈ অধিক মাহেকীয়া সক্ৰিয় ব্যৱহাৰকাৰী আছে।   বৰ্তমান কোম্পানীটোৰ মূল্য ৫ বিলিয়ন ডলাৰ।

এই এপটোৰ ভাষাসমূহ হ'ল: 
অসমীয়া, বাংলা, ভোজপুৰী, গুজৰাটী, হাৰিয়াণৱী, হিন্দী, কন্নড়, মালয়ালম, মাৰাঠী, পঞ্জাবী, ৰাজস্থানী, তামিল, তেলুগু আৰু ইংৰাজী।

## আৰু চাওক
*ম'জ

## বাহ্যিক সংযোগ
* অফিচিয়েল ৱেবছাইট
* ম'বাইল এপ্লিকেচন ডাউনলোড লিংক

## তথ্যসূত্ৰ

শ্ৰেণী: ইণ্টাৰনেট
শ্ৰেণী:ম'বাইল এপ্লিকেচন
চু টং

**টং ঝংগুই** (; চীনা: 童忠贵; জন্ম: ২৩ জানুৱাৰী, ১৯৬৩) এগৰাকী চীনা ঔপন্যাসিক। তেওঁ সাধাৰণতে **চু টং** নামেৰেহে পৰিচিত। **চু টং** তেওঁৰ কলম নাম। টঙে চুঝৌত জন্মগ্ৰহণ কৰিছিল আৰু বৰ্তমান তেওঁ নানজিঙত বাস কৰে।

১৯৮০ চনত তেওঁ বেইজিং নৰ্মাল বিশ্ববিদ্যালয়ৰ চীনা বিভাগত আছিল। ১৯৮৩ চনৰপৰা তেওঁৰ উপন্যাসসমূহ প্ৰকাশ পায়। বৰ্তমান তেওঁ জিয়াংচু ৰাইটাৰ্ছ এছ’চিয়েচনৰ উপ-সভাপতি। নিজৰ বিতৰ্কিত লেখন শৈলীৰ বাবে জনাজাত চু চীনৰ এগৰাকী অন্যতম প্ৰশংসিত ঔপন্যাসিক।

## কৰ্মজীৱন
চুৱে সাতখন পূৰ্ণ দৈৰ্ঘ্যৰ উপন্যাস লিখিছে আৰু তেওঁৰ প্ৰায় ২০০ গল্প ইতিমধ্যে প্ৰকাশ পাইছে। তেওঁৰ লেখনি ইংৰাজী, জাৰ্মান, ইটালিয়ান আৰু ফৰাছী ভাষালৈ অনুবাদ হৈছে।

চু পশ্চিমত, ১৯৯০ চনত প্ৰকাশ পোৱা তেওঁৰ উপন্যাস ‘*ৰেইজ দ্য ৰেড লেটাৰ্ণ*’ৰ বাবে বিখ্যাত। এই কিতাপখনৰ আধাৰত পৰিচালক জেং ইমওৱে একে নামৰ এখন চলচ্চিত্ৰ নিৰ্মাণ কৰিছে। কিতাপখন তেতিয়াৰেপৰা ইংৰাজী সংস্কৰণত আৰু অন্য কিছু সংস্কৰণত চলচ্চিত্ৰখনক দিয়া নামেৰে প্ৰকাশ হৈ আহিছে। ইংৰাজী অনুবাদত উপলব্ধ তেওঁৰ অন্যান্য ৰচনাসমূহ হৈছে *ৰাইচ* (উপন্যাস), *মাই লাইফ এজ এম্পেৰ’ৰ*, *পেটুলিয়াজ ৰুজ টিন* (চীনা ভাষাত *হংফেন*), *বিনু এণ্ড দ্য গ্ৰেট ৱাল* (অনুবাদ: হাৱাৰ্ড গ’ল্ডব্লাট), *মেডৱুমেন অন দ্য ব্ৰিজ এণ্ড আদাৰ ষ্ট’ৰিজ*, *টেটু: থ্ৰী নভেলাছ* আৰু *দ্য ব’ট টু ৰিডেমচন*; এই কিতাপখনো গ’ল্ডব্লাটে অনুবাদ কৰিছে।

তেওঁৰ উপন্যাস ‘*পেটুলিয়াজ ৰুজ টিন*’, ১৯৪৯ চনৰ লিবাৰেচনৰ সময়ৰ দুগৰাকী পতিতাৰ কাহিনীৰ ওপৰত আধাৰিত আছিল আৰু এই উপন্যাসখনৰ আলমত দুখনকৈ চিনেমা নিৰ্মিত হৈছিল। এই চলচ্চিত্ৰ দুখনৰ প্ৰথমখন হ’ল; ‘লি চাওহংচ্‌ ব্লাছ’ (হংফেন, ১৯৯৪) আৰু আনখন ‘হুৱাং চুকিনজ্‌ ৰুজড বিউটিজ’ (হংফেন জিয়াৰেন, ১৯৯৫)।

২০০৯ চনত ‘*দ্য ব’ট টু ৰিডেমচন*’ উপন্যাসখনৰ বাবে চু টঙলৈ ‘মেন এছিয়ান লিটাৰেৰী প্ৰাইজ’ আগবঢ়োৱা হয়। এই বঁটা পোৱা তেওঁ আছিল দ্বিতীয়গৰাকী চীনা লেখক।

২০১১ চনত তেওঁ মেন বুকাৰ ইণ্টাৰনেচনেল পুৰস্কাৰৰ মনোনয়ন লাভ কৰে। ‘*য়েল্লবাৰ্ড ষ্ট’ৰি*’ৰ বাবে ২০১৫ চনত চুক যুটীয়াকৈ মাও ডুন লিটাৰেচাৰ প্ৰাইজেৰে সন্মানিত কৰা হৈছিল। 

বিভিন্ন ভাষালৈ অনূদিত চুৰ কিতাপসমূহ হৈছে; *ৰাইচ*, *ৰেইজ দ্য ৰেড লেটাৰ্ণ*, *মাই লাইফ এজ এম্পেৰ’ৰ*, *বিনু এণ্ড দ্য গ্ৰেট ৱাল অৱ চাইনা*, *মেডৱুমেন অন দ্য ব্ৰিজ*, *দ্য ব’ট টু ৰিডেমচন*, *পেটুলিয়াজ ৰুজ টিন*, *চেড’ অৱ দ্য হাণ্টাৰ*, *অপেন এয়াৰ চিনেমা* আৰু *মিছিভ ফ্ৰম দ্য মাছেচ*।

## তথ্যসূত্ৰ

শ্ৰেণী:সাহিত্যিক
শ্ৰেণী:ঔপন্যাসিক
শ্ৰেণী:চীনৰ ব্যক্তি
ৰঙিয়া (বিধানসভা সমষ্টি)

বৰ্তমান ৰঙিয়া বিধানসভা সমষ্টিৰ বিধায়ক হৈছে ভৱেশ কলিতা।

## বিধায়কসকল
* ১৯৫১: সিদ্ধিনাথ শৰ্মা, ভাৰতীয় জাতীয় কংগ্ৰেছ
* ১৯৫৭: *নিৰ্বাচন হোৱা নাই*
* ১৯৬২: সিদ্ধিনাথ শৰ্মা, ভাৰতীয় জাতীয় কংগ্ৰেছ
* ১৯৬৭: কে. এম. শৰ্মা, ভাৰতীয় কমিউনিষ্ট পাৰ্টি
* ১৯৭২: মানবেন্দ্ৰনাথ শৰ্মা, ভাৰতীয় জাতীয় কংগ্ৰেছ
* ১৯৭৮: পূৰ্ণ বড়ো, ভাৰতীয় কমিউনিষ্ট পাৰ্টি (মাৰ্ক্সবাদী)
* ১৯৮৩: পূৰ্ণ বড়ো, ভাৰতীয় কমিউনিষ্ট পাৰ্টি (মাৰ্ক্সবাদী)
* ১৯৮৫: থানেশ্বৰ বড়ো, নিৰ্দলীয়
* ১৯৯১: থানেশ্বৰ বড়ো, অসম গণ পৰিষদ
* ১৯৯৬: থানেশ্বৰ বড়ো, অসম গণ পৰিষদ
* ২০০১: ভূৱনেশ্বৰ কলিতা, ভাৰতীয় জাতীয় কংগ্ৰেছ
* ২০০৬: অনন্ত ডেকা, ভাৰতীয় কমিউনিষ্ট পাৰ্টি (মাৰ্ক্সবাদী)
* ২০১১: ঘনশ্যাম কলিতা, ভাৰতীয় জাতীয় কংগ্ৰেছ
* ২০১৬: ভৱেশ কলিতা, ভাৰতীয় জনতা পাৰ্টি
* ২০২১: ভৱেশ কলিতা, ভাৰতীয় জনতা পাৰ্টি

## লগতে চাওক
* অসম বিধানসভাৰ সমষ্টিসমূহৰ তালিকা

## তথ্য সূত্ৰ

শ্ৰেণী:অসমৰ বিধানসভা সমষ্টি
গুগল নিউজ

**গুগল নিউজ** হৈছে গুগলে বিকশিত কৰা এটা বাতৰি সংগ্ৰহকাৰী সেৱা। ইয়াত হাজাৰ হাজাৰ প্ৰকাশক আৰু আলোচনীৰ পৰা আয়োজিত প্ৰবন্ধৰ লিংকৰ এক অবিৰত প্ৰবাহ উপস্থাপন কৰা হৈছে। গুগল নিউজ এণ্ড্ৰইড, আইঅ'এছ, আৰু ৱেবত এপ হিচাপে উপলব্ধ।

গুগলে ২০০২ চনৰ ছেপ্টেম্বৰ মাহত বিটা সংস্কৰণ আৰু ২০০৬ চনৰ জানুৱাৰী মাহত অফিচিয়েল এপ মুকলি কৰে  প্ৰাৰম্ভিক ধাৰণাটো কৃষ্ণ ভাৰতে বিকশিত কৰিছিল ৷  

এই সেৱাক বিশ্বৰ সৰ্ববৃহৎ বাতৰি সংগ্ৰহকাৰী হিচাপে অভিহিত কৰা হৈছে।  ২০২০ চনত গুগলে ঘোষণা কৰিছিল যে তেওঁলোকে প্ৰকাশকৰ সৈতে কাম কৰি শ্ব'কেছ তৈয়াৰ কৰিবলৈ ১ বিলিয়ন আমেৰিকান ডলাৰ ব্যয় কৰিব, যিটো "অন্তৰ্দৃষ্টিসম্পন্ন বৈশিষ্ট্যপূৰ্ণ কাহিনীৰ বাবে এটা নতুন ফৰ্মেট"। 

## তথ্যসূত্ৰ

শ্ৰেণী: গুগল
শ্ৰেণী: ইণ্টাৰনেট
ভবেশ কলিতা

**ভবেশ কলিতা** (জন্ম ১ মাৰ্চ ১৯৭২) ভাৰতীয় জনতা পাৰ্টিৰ অসম প্ৰদেশৰ এজন ৰাজনীতিবিদ। তেওঁ ২০২১ চনৰ পৰা ২০২৫ চনৰ জানুৱাৰী পৰ্য্যন্ত ভাৰতীয় জনতা পাৰ্টিৰ অসম ৰাজ্যিক প্ৰদেশৰ সভাপতি হিচাপে কাৰ্যনিৰ্বাহ কৰে। ২০১৬ আৰু ২০২১ চনৰ বিধানসভা নিৰ্বাচনত ৰঙিয়া সমষ্টিক প্ৰতিনিধিত্ব কৰি বিধানসভালৈ নিৰ্বাচিত হয়।   ১৯৯১ চনত বিজেপিত যোগদান কৰি ২০০৬ চনৰ পৰা ২০১১ চনলৈ বিজেপিত,অসম ৰাজ্যিক প্ৰদেশৰ সম্পাদক আৰু ২০১১ চনৰ পৰা সাধাৰণ সম্পাদক আছিল। ২০১৬ চনৰ পৰা ২০২১ চনলৈকে তেওঁ জলসিঞ্চনৰ ৰাজ্যিক মন্ত্ৰী(স্বাধীন দায়িত্ব) আৰু সৰ্বানন্দ সোণোৱাল মন্ত্ৰীসভাত শিক্ষা বিভাগৰ ৰাজ্যিক মন্ত্ৰী হিচাপে কাৰ্য্যনিৰ্বাহ কৰে। 

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমৰ ৰাজনীতিক
শ্ৰেণী:জীৱিত ব্যক্তি
শ্বাহেদা মুস্তাফিজ

**শ্বাহেদা মুস্তাফিজ** (বাংলা: শাহেদা মুস্তাফিজ) (জন্ম: ১৯৪৯) বাংলাদেশৰ প্ৰথম মহিলা কম্পিউটাৰ প্ৰ'গ্ৰামাৰ।   

## জীৱনী

অৰ্থনীতিত অধ্যয়ন সম্পূৰ্ণ কৰাৰ পিছত শ্বাহেদা মুস্তাফিজে আমেৰিকাৰ এনচিআৰ কৰ্প'ৰেচন চফ্টৱেৰ আৰ্কিটেকচাৰৰ এবছৰীয়া প্ৰশিক্ষণ লয়। ১৯৭৬ চনত তাই সেই সংস্থাৰ বাংলাদেশ শাখাত চিষ্টেমছ মেনেজাৰ হিচাপে কৰ্মজীৱন আৰম্ভ কৰে।   এন চি আৰ কৰ্পৰেশ্যনত কাম কৰাৰ পিছত তাই লিডছ কৰ্পৰেশ্যনত কাম কৰে। ১৯৯৮ চনত তাই প্ৰবিতি চিষ্টেমছ লিমিটেডৰ পৰিচালন সঞ্চালক হিচাপে দায়িত্ব লয়।   ইয়াৰ উপৰিও তাই কানাডাৰ ২০-২০ টেকন'লজিছ ইনকৰ্পৰেচনৰ বাংলাদেশ শাখাৰ পৰিচালন সঞ্চালক আৰু আমেৰিকাত ই-টেকলজিক্স ইনকৰ্পৰেচনৰ বাংলাদেশ শাখাৰ কাৰ্যবাহী উপ-সভাপতি হিচাপে কাম কৰি আহিছে।  ইয়াৰ উপৰিও মহিলা আৰু শিশুৰ বাবে কম্পিউটাৰ প্ৰশিক্ষণ কেন্দ্ৰ চলোৱাৰ লগতে পুত্ৰৰ চফটৱেৰ ডেভেলপমেণ্ট কোম্পানীত কনচালটেণ্ট হিচাপে কাম কৰে।  

## তথ্যসূত্ৰ
বিশ্ব চিলেট সন্মিলন

**বিশ্ব চিলেট সন্মিলন** () হৈছে আমেৰিকা, কানাডা, যুক্তৰাজ্য, জাপান, ভাৰত, বাংলাদেশ আৰু অন্যান্য ঠাইত বাস কৰা চিলেটিসকলৰ বাৰ্ষিক সাংস্কৃতিক সংবহন। এই সন্মিলনত অঞ্চলটোৰ খাদ্য, পৰম্পৰা, ভাষা, নৃত্য, সংগীত, প্ৰতিভা আৰু সফলতাৰ কাহিনীৰ ওপৰত গুৰুত্ব আৰোপ কৰি চিলেটৰ সংস্কৃতিৰ এক আলোচনা চক্ৰ। বাংলাদেশৰ উন্নয়নত চিলেটৰ অৱদানৰ বিষয়েও উপস্থাপন কৰা হয়। এই সন্মিলনৰ মূল বিষয়বস্তু হৈছে সমগ্ৰ বিশ্বৰ পৰা অহা চিলেটিছক একত্ৰিত কৰা আৰু তেওঁলোকক প্ৰজন্মৰ পৰা প্ৰজন্মলৈ সংযোগ কৰা। মূল অনুষ্ঠানটোত পৰম্পৰাগত ধমাইল নৃত্য, মণিপুৰী নৃত্য, নাটক, বিভিন্ন বিষয়ত বীষাণ ইত্যাদি বহুতো অনুষ্ঠানত বিভক্ত কৰা হয়। সাংস্কৃতিক অনুষ্ঠান আৰু বীজৰ উপৰিও চিলেটৰ খাদ্য আৰু চিলেটৰ পৰম্পৰাগত মণিপুৰী বয়নকে ধৰি বিভিন্ন সাজ-পোছাকৰ সামগ্ৰীও প্ৰদৰ্শিত হয়।

## ইতিহাস
ঐতিহ্য আৰু সংস্কৃতি ৰক্ষাৰ বাবে ১৯৪৭ চনত ভাৰত-পাকিস্তানৰ বিভাজনলৈকে চিলেটী জনসাধাৰণে ‘‘চিলেট কনভেনচন’’ নামৰ সামাজিক উন্নয়নৰ কাৰ্যসূচী আৰু সন্মিলনৰ আয়োজন কৰি আহিছিল। ইয়াৰ শিপা অনুসৰণ কৰি দক্ষিণ কলকাতা *চিলেট এছ’চিয়েশ্যনে* ২০১০ চনত কলকাতাত **চিলেট ফেষ্টিভেল** নামৰ এক কাৰ্যসূচী আৰম্ভ কৰে। বিশ্বৰ বিভিন্ন দেশত বসবাস কৰা চিলেট অঞ্চলৰ বাসিন্দাসকলৰ মাজত সম্পৰ্ক সুদৃঢ় কৰাৰ উদ্দেশ্যে ২০১৪ চনত *জালালাবাদ এছ’চিয়েশ্যন*, ঢাকাত প্ৰথম **আন্তৰ্জাতিক চিলেট মহোৎসৱ**ৰ আয়োজন কৰিছিল। ২০১৭ চনত *জালালাবাদ এছ’চিয়েশ্যন* *ঢাকাৰ* উদ্যোগত অনুষ্ঠিত হোৱা এক বৃহৎ মঞ্চত ঢাকা আৰু চিলেটত **বিশ্ব চিলেট সন্মিলন** অনুষ্ঠিত হৈছিল। ধাৰাবাহিকভাৱে অহা বছৰ নিউয়ৰ্ক চহৰত *জালালাবাদ এছ’চিয়েশ্যন অৱ আমেৰিকাৰ* দ্বাৰা বিশ্ব চিলেট অধিৱেশন অনুষ্ঠিত হয়। নিউয়ৰ্ক আৰু টৰণ্টোৰ অধিৱেশনৰ ধাৰাবাহিকতাত ২০১৯ চনত কলকাতাত তিনিদিনীয়া বিশ্ব চিলেট মহোৎসৱ অনুষ্ঠিত হয়।

## স্থানসমূহ
বিশ্ব চিলেট সন্মিলন হৈছে সীমাহীন চিলেটী বক্তাসকলৰ বাবে এক মঞ্চ।

* ২০১৯: বিশ্ব চিলেট মহোৎসৱ- কলকাতা
* ২০১৮: বিশ্ব চিলেট সন্মিলন- টৰণ্টো, টৰণ্টোৰ জালালাবাদ এছ’চিয়েশ্যনৰ দ্বাৰা আয়োজিত।
* ২০১৭: বিশ্ব চিলেট সন্মিলন- নিউয়ৰ্ক চহৰ, *দ্য জালালাবাদ এছ’চিয়েশ্যন অৱ আমেৰিকাৰ* উদ্যোগত।
* ২০১৬: জালালাবাদ এছ’চিয়েশ্যনৰ উদ্যোগত ঢাকা আৰু চিলেটত **আন্তৰ্জাতিক চিলেট মহোৎসৱ** অনুষ্ঠিত হয়।
* ২০১৪: আন্তৰ্জাতিক চিলেট মহোৎসৱ- কলকাতা, ২০১৬।

## লগতে চাওক

* বাংলাদেশী কানাডিয়ান
* বাংলাদেশী আমেৰিকান
* উত্তৰ আমেৰিকাৰ বঙালী সন্মিলন

## উদ্ধৃতিসমূহ

## বাহ্যিক সংযোগ

* বিশ্ব চিলেট অধিৱেশন - ২০১৮ ফটো গ্যালাৰী 

শ্ৰেণী:বাংলাদেশৰ সংস্কৃতি
শ্ৰেণী:বাংলাদেশ
শ্ৰেণী:ছিলেটী
নাদিম আচলম

**নাদিম আচলম** (; জন্ম: ১১ জুলাই ১৯৬৬) এগৰাকী ব্ৰিটিছ পাকিস্তানী ঔপন্যাসিক। তেওঁৰ প্ৰথম উপন্যাস *চিজন অৱ দ্য ৰেইন বাৰ্ডচে* বেটি ট্ৰাস্ক এৱাৰ্ড আৰু *অথ’ৰ্চ ক্লাব ফাৰ্ষ্ট ন’ভেল বঁটা* লাভ কৰিছিল। সমালোচকৰ দ্বাৰা প্ৰশংসিত তেওঁৰ দ্বিতীয় উপন্যাস *মেপচ্‌ ফৰ লষ্ট লাভাৰচ্‌*-এ এনকৰ এৱাৰ্ড আৰু কিৰিয়ামা বঁটা লাভ কৰিছিল আৰু এই উপন্যাসখনক আন্তৰ্জাতিক ডাবলিন সাহিত্য বঁটাৰ বাবে তালিকাভুক্ত কৰা হৈছিল। কলম তৈবিনে তেওঁক *সমসাময়িক লেখকসকলৰ ভিতৰত আটাইতকৈ ৰোমাঞ্চকৰ আৰু গুৰুত্বপূৰ্ণ ব্ৰিটিছ ঔপন্যাসিক* বুলি উল্লেখ কৰিছে।

*দ্য গল্ডেন লিজেণ্ড* (২০১৭) হৈছে নাদিমৰ শেহতীয়া উপন্যাস।

## প্ৰাৰম্ভিক জীৱন
নাদিমৰ দেউতাক এগৰাকী কমিউনিষ্ট আছিল আৰু তেওঁ ৰাষ্ট্ৰপতি জিয়াৰ শাসন কালত পাকিস্তানৰপৰা পলাই গৈছিল। সেইসূত্ৰে চৈধ্য বছৰ বয়সতে নাদিম পৰিয়ালৰ সৈতে ইউ কেলৈ স্থানান্তৰিত হৈছিল। পৰিয়ালটো পশ্চিম য়ৰ্কচায়াৰৰ হাডাৰ্চফিল্ডত থাকিবলৈ লৈছিল। নাদিমে মানচেষ্টাৰ বিশ্ববিদ্যালয়ত বায়’কেমেষ্ট্ৰি অধ্যয়ন কৰিছিল। কিন্তু লেখাক পেচা ৰূপে লবলৈ বুলি তেওঁ তৃতীয় বাৰ্ষিকত পঢ়া আধাতে সামৰিছিল।

## কৰ্মজীৱন
তেৰ বছৰ বয়সত এখন পাকিস্তানী বাতৰি কাকতত উৰ্দু ভাষাত নাদিমৰ প্ৰথমটো গল্প প্ৰকাশ হৈছিল।

নাদিমৰ প্ৰথমখন উপন্যাস ‘*চিজন অৱ দ্য ৰেইন বাৰ্ডচ*’ প্ৰকাশ পাইছিল ১৯৯৩ চনত। প্ৰকাশৰ পিছতে উপন্যাসখনে বেটি ট্ৰাস্ক এৱাৰ্ড আৰু অথ’ৰ্চ ক্লাব ফাৰ্ষ্ট ন’ভেল বঁটা লাভ কৰিছিল। পাকিস্তানৰ গ্ৰাম্য জীৱনক চিত্ৰায়িত কৰা উপন্যাসখনক চলমান ৰুশ্বদিয়ে সমসাময়িক লেখকসকলৰ সদ্য প্ৰকাশিত প্ৰথম উপন্যাসসমূহৰ ভিতৰত আটাইতকৈ প্ৰভাৱশালী বুলি উল্লেখ কৰিছিল।

তেওঁৰ দ্বিতীয়খন উপন্যাস নিৰ্মাণ হৈছিল উত্তৰৰ এখন ইংলিচ চহৰত বসবাস কৰা এটি অভিবাসী পাকিস্তানী পৰিয়ালক কেন্দ্ৰ কৰি। ‘*মেপচ্‌ ফৰ লষ্ট লাভাৰচ্‌*’ শীৰ্ষক এই উপন্যাসখন ২০০৪ চনত প্ৰকাশ হৈছিল আৰু ই এনকৰ এৱাৰ্ড আৰু কিৰিয়ামা বঁটা লাভ কৰিবলৈ সক্ষম হৈছিল। এই উপন্যাসখন মেন বুকাৰ প্ৰাইজৰ বাবেও তালিকাভুক্ত হৈছিল।

নাদিমৰ তৃতীয়খন উপন্যাস ‘*দ্য ৱেষ্টেড ভিজিল*’, ২০০৮ চনৰ ছেপ্টেম্বৰ মাহত, আলফ্ৰেড আ নুফে প্ৰকাশ কৰিছিল। উপন্যাসখন তেওঁ আফগানিস্তানক লৈ লিখিছে। উপন্যাসখন লিখি থকাৰ সময়ত তেওঁ আফগানিস্তান ভ্ৰমণ কৰিছিল। কিন্তু উপন্যাসখনৰ প্ৰথম পাণ্ডুলিপিটো তৈয়াৰ কৰাৰ সময়ত তেওঁ কেতিয়াও সেই ঠাইডোখৰ দেখা নাছিল। ২০১১ চনৰ ১১ ফেব্ৰুৱাৰী তাৰিখে, কিতাপখনে লেখাৰ বাবে প্ৰদান কৰা ৱাৰৱিক প্ৰাইজৰ বাবে মনোনয়ন লাভ কৰিছিল।

নাদিমৰ চতুৰ্থখন উপন্যাস ‘*দ্য ব্লাইণ্ড মেনচ্‌ গাৰ্ডেন*’  চ’ছাইটি অৱ লিটাৰেচাৰে প্ৰদান কৰা  *Ondaatje Prize* 2০১৪ ৰ বাবে তালিকাভুক্ত হৈছিল। ২০১২ চনত তেওঁ ৰয়েল চ’ছাইটি অৱ লিটাৰেচাৰৰ ফেল’ নিৰ্বাচিত হয়।

## তথ্যসূত্ৰ

শ্ৰেণী:সাহিত্যিক
শ্ৰেণী:ঔপন্যাসিক
শ্ৰেণী:জীৱিত ব্যক্তি
শ্ৰেণী:পাকিস্তানৰ ব্যক্তি
জামিল জান ক'চাই

**জামিল জান কচাই** (; জন্ম: ১৯৯২) এগৰাকী আফগানী লেখক, যি পাকিস্তানৰ পেছৱাৰত জন্ম হৈছিল। তেওঁ বৰ্তমান কেলিফৰ্ণিয়াৰ চেক্ৰেমেণ্ট’ত থাকে।  বৰ্তমানলৈ তেওঁৰ দুখন কল্পকাহিনীৰ কিতাপ প্ৰকাশ হৈছে আৰু ইতিমধ্যে তেওঁ অ’ হেনৰী বঁটা লাভ কৰিছে।

## প্ৰাৰম্ভিক জীৱন আৰু শিক্ষা
ক’চাইৰ জন্ম হৈছিল পাকিস্তানত। শৈশৱতে তেওঁ আমেৰিকালৈ আহিছিল আৰু কেলিফৰ্ণিয়াত ডাঙৰ দীঘল হৈছিল। তেওঁৰ প্ৰথমে পেষ্ট’ ভাষা শিকিছিল। ই আছিল একপ্ৰকাৰ পূৱ ইৰাণিয়ান ভাষা। তেওঁৰ পৰিয়ালে পশ্চিম ইৰাণনিয়ান ফাৰ্চী ভাষা ব্যৱহাৰ কৰিছিল। ৯/১১ উগ্ৰপন্থী আক্ৰমণৰ পিছত, ১২ বছৰ বয়সত তেওঁ উৎপীড়নৰ সন্মুখীন হয় আৰু তেওঁৰ পৰিয়াল আফগানিস্তানলৈ যায়। এই ভ্ৰমণে তেওঁৰ প্ৰথম কিতাপখনৰ বাবে অনুপ্ৰেৰণা হিচাপে কাম কৰিছিল। 

কেলিফৰ্ণিয়াৰ ৱেষ্ট চেক্ৰামেণ্টোত ডাঙৰ-দীঘল হোৱাৰ সময়ত ৰিভাৰ চিটি হাই স্কুলৰ এজন শিক্ষকে তেওঁক সৃষ্টিশীল লেখনীৰ শ্ৰেণীকোঠালৈ লৈ যাবলৈ উৎসাহিত কৰিছিল, ই তেওঁক কল্পকাহিনী বিষয়ত চৰ্চা কৰিবলৈ উদঙণি দিছিল, ফলত তেওঁ ইংৰাজীত মেজৰ লৈ কেলিফৰ্নিয়া ষ্টেট ইউনিভাৰ্চিটি, চেক্ৰামেণ্টোৰপৰা স্নাতক ডিগ্ৰী লৈ লেখাত মনোনিৱেশ কৰিছিল। তাৰ পিছত তেওঁ সৃষ্টিশীল লিখনীত দুটা স্নাতকোত্তৰ ডিগ্ৰী লাভ কৰে, প্ৰথমটো ২০১৭ চনত কেলিফৰ্নিয়া বিশ্ববিদ্যালয়, ডেভিছৰ পৰা আৰু তাৰ পিছত ২০১৯ চনত আইৱা ৰাইটাৰ্ছ ৱৰ্কশ্বপৰ পৰা, য’ত তেওঁ এগৰাকী ফেলো আছিল। 

## গ্ৰন্থপঞ্জী
### চুটি কল্পকাহিনী
;সংগ্ৰহ
* 
;চুটি গল্প

## তথ্যসূত্ৰ

শ্ৰেণী:সাহিত্যিক
শ্ৰেণী:জীৱিত ব্যক্তি
শ্ৰেণী:পাকিস্তানৰ ব্যক্তি
অনিল বৰুৱা

**অনিল বৰুৱা** (; ২৬ ডিচেম্বৰ, ১৯৩৯ - ২৮ নৱেম্বৰ, ২০২৩) অসমৰ এগৰাকী সাংবাদিক আছিল। ১৯৩৯ চনৰ ২৬ ডিচেম্বৰত দেৰগাঁ‌ৱত জন্মগ্ৰহণ কৰা বৰুৱাই দৈনিক অসম কাকতৰ সম্পাদক হিচাপে কাৰ্যনিৰ্বাহ কৰিছিল। তেওঁ ১৯৬৬ চনত সম্পাদক হিচাপে কাকতখনৰ কাৰ্যভাৰ গ্ৰহণ কৰি ২০০১ চনত অৱসৰ গ্ৰহণ কৰে। ইয়াৰ উপৰি তেওঁ বিভিন্ন সংবাদ পত্ৰ আদিত নিয়মীয়াকৈ লেখা-মেলা কৰিছিল। অসম আন্দোলনৰ ফলস্বৰূপে ১৯৮৫ চনত স্বাক্ষৰিত হোৱা অসম চুক্তিৰ বিৰোধিতা কৰা লোকসকলৰ ভিতৰত তেওঁ অন্যতম আছিল। ২০২২ চনত তেওঁ অসম চৰকাৰৰ গণৰাজ্য দিৱসৰ সাংবাদিকতা বঁ‌টা লাভ কৰিছিল। ২০২৩ চনৰ ২৮ নৱেম্বৰত বাৰ্ধক্যজনিত কাৰণত গুৱাহাটীৰ নেমকেয়াৰ চিকিৎসালয়ত তেওঁৰ দেহাৱসান ঘটে।

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমৰ সাংবাদিক
কন্নড় ভাষা

**কন্নড়** (,  *কন্নড*) ভাৰতৰ ২২টা চৰকাৰী ভাষাৰ এটা। এই ভাষা কৰ্ণাটক ৰাজ্যৰ চৰকাৰী ভাষা আৰু এই ৰাজ্যৰ প্ৰায় চাৰে তিনি কোটি লোকে এই ভাষাত কথা পাতে। তদুপৰি ই অন্ধ্ৰ প্ৰদেশ, তামিলনাডু আৰু মহাৰাষ্ট্ৰত প্ৰচলিত। মাতৃভাষী আৰু দ্বিতীয় ভাষাভাষীৰ সংখ্যা মিলাই কন্নড়-ভাষীৰ সংখ্যা প্ৰায় ৫ কোটি।

## ভৌগোলিক বিতৰণ
২০১১ চনৰ জনসংখ্যা গণনাৰ সময়ত ভাৰতত কন্নড় ভাষাৰ ৪৩.৭ নিযুত মাতৃভাষী বক্তা আছিল। ই কৰ্ণাটক ৰাজ্যৰ প্ৰধান ভাষা, য'ত প্ৰায় ৪.০৬ নিযুত লোকৰ মাতৃভাষা কন্নড়, অৰ্থাৎ ৰাজ্যখনৰ জনসংখ্যাৰ প্ৰায় দুই-তৃতীয়াংশ। কন্নড় ভাষা তামিলনাডু (১১.৪ লাখ), মহাৰাষ্ট্ৰ (৯.৯ লাখ), অন্ধ্ৰপ্ৰদেশ আৰু তেলেংগানা (৫.৩ লাখ), কেৰল (৭৮ হাজাৰ) আৰু গোৱাত (৬৭ হাজাৰ) পোৱা যায়। কৰ্ণাটকত প্ৰায় ১.২৯ নিযুত লোকে কন্নড়ক দ্বিতীয় বা তৃতীয় ভাষা হিচাপে ব্যৱহাৰ কৰে।

তামিলনাডুৰ ভাষাগত গোটসমূহৰ ভিতৰত কন্নড়ভাষীসকল তৃতীয় বৃহত্তম গোট। তেওঁলোকৰ জনসংখ্যা প্ৰায় ১২.৩ লাখ, যি তামিলনাডুৰ মুঠ জনসংখ্যাৰ প্ৰায় ২.২%।

লাক্ষাদ্বীপত ব্যৱহৃত মালায়ালম ভাষাত বহু কন্নড় শব্দ থাকে।

আমেৰিকাত, ২০০৬-২০০৮ সময়ছোৱাৰ ভিতৰত ৩৫,৯০০ কন্নড় ভাষী আছিল, যিটো ২০১৫ চনৰ লোকপিয়লৰ সময়ত ৪৮,৬০০ লৈ বৃদ্ধি পাইছিল। কানাডাত ৩,৯৭০ (২০১৬), অষ্ট্ৰেলিয়াত ৯,৭০০ (২০১৬), ছিংগাপুৰত ২২,০০০ (২০১৮), আৰু মালয়েছিয়াত ৫৯,০০০ (২০২১) কন্নড় ভাষী পোৱা গৈছে।

## বিকাশ
কন্নড় ভাষা মালায়ালম আৰু তামিলৰ দৰে এটা দক্ষিণ দ্ৰাবিড়ীয় ভাষা আৰু তামিল-কন্নড় ভাষাৰ অৱশিষ্ট, যাৰ পৰা ইয়াৰ ব্যাকৰণ আৰু মূল শব্দভঁৰালি উৎপত্তি হৈছে। ইয়াৰ ইতিহাস প্ৰধানকৈ তিনি ভাগত বিভক্ত: ৪৫০ খ্ৰীষ্টাব্দৰ পৰা ১২০০ খ্ৰীষ্টাব্দলৈ *পুৰণি কন্নড়* (*হলেগন্নড়*), ১২০০–১৭০০ সময়ছোৱাত *মধ্য কন্নড়* (*নড়ুগন্নড়*), আৰু ১৭০০ৰ পৰা এতিয়ালৈকে *আধুনিক কন্নড়* (*হোচাগন্নড়*)।

কন্নড় ভাষাৰ ব্যাকৰণ, ধ্বনিবিজ্ঞান, শব্দভঁৰালি আৰু পদ গঠন আদিত সংস্কৃত আৰু প্ৰাকৃত ভাষাৰ গভীৰ প্ৰভাৱ আছে। সাহিত্যিক কন্নড় ব্যাকৰণত পাণিনীৰ ব্যাকৰণ, *কাতন্ত্ৰ* আৰু *সকটায়ন* নামৰ অপাণিনীয় সংস্কৃত ব্যাকৰণ আৰু প্ৰাকৃত ব্যাকৰণৰ প্ৰভাৱ প্ৰধানকৈ দেখা যায়। প্ৰাচীন কালৰে পৰা কৰ্ণাটকত সাহিত্যিক প্ৰাকৃতৰ প্ৰচলন আছিল বুলি ধৰা হয়। প্ৰাকৃত ভাষা কোৱা লোকে কন্নড় ভাষাভাষীসকলৰ সৈতে সংস্পৰ্শত আহি ভাষাগত প্ৰভাৱ পেলাইছিল।

পণ্ডিত ইৰাভথম মহাদেৱনৰ মতে, খ্ৰীষ্টপূৰ্ব ৩য় শতিকাৰ প্ৰাকৃত অভিলেখত কন্নড় মূলৰ বহু শব্দ পোৱা যায়। ইয়াৰ পৰা স্পষ্ট যে, কন্নড় তেতিয়াই এটা সমৃদ্ধ মুখ্য ভাষা হিচাপে ব্যৱহৃত হৈছিল।

## কন্নড় সংখ্যা

## তথ্যসূত্ৰ


শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:ভাৰতৰ ধ্ৰুপদী ভাষা
শ্ৰেণী:পোখালি (ভাষা)
জুৱা খেল

thumb|জুৱা খেলৰ বাবে ব্যৱহাৰ কৰা মেজ।
**জুৱা** হৈছে লাভ আৰু লোকচানৰ মাজত ওলমি থকা এবিধ খেল। জুৱাত মূলতঃ নিৰ্দিষ্ট পৰিমাণৰ ধন বা বস্তু (যিবোৰক পুৰস্কাৰ হিচাপে গণ্য কৰা হয়) জড়িত হৈ থাকে। তাৰ পিছত দুয়োটা পক্ষই এটা নিৰ্দিষ্ট বিষয়ত সহমতত উপনীত হয় আৰু জয় বা পৰাজয় নিৰ্ণয় কৰে। যি পক্ষই পৰাজিত হয় সেই পক্ষই জয়ী পক্ষক নিৰ্দিষ্ট ধন বা বস্তু দিব লগীয়া হয়। এইদৰে জুৱাত তিনিটা উপাদান উপস্থিত থাকিব লাগে: বিবেচনা (বাজিৰ পৰিমাণ), বিপদ (সুবিধা) আৰু এটা পুৰস্কাৰ।  এই খেলখনত জয়ী বা পৰাস্ত হ’বলৈ দুয়োপক্ষই ৰিস্ক ল’ব লগীয়া হয়। জুৱা খেলত বিজয়ী পক্ষই কেতিয়াবা লগে লগে পুৰস্কাৰৰ ধন লাভ কৰে আৰু কেতিয়াবা পলম হয়।

যদিও প্ৰায় সকলো দেশতে জুৱাক আইনৰ দ্বাৰা স্বীকৃতি দিয়া হোৱা নাই। তথাপিও ই অহৰহ চলি আছে। জুৱাও এক প্ৰধান আন্তঃৰাষ্ট্ৰীয় বাণিজ্যিক কাৰ্য্যকলাপ, ২০০৯ চনত আনুমানিক ৩৩৫ বিলিয়ন ডলাৰৰ আইনী জুৱাৰ বজাৰ আছিল।  ২০১৬ চনৰ হিচাপ অনুসৰি জুৱাৰ বাবে ৪৫০ বিলিয়ন মাৰ্কিন ডলাৰ ব্যয় কৰা হৈছিল। যিটো ২০১৯ চনত ৪৯৫ বিলিয়ন মাৰ্কিন ডলাৰ হ’ব বুলি ধাৰণা কৰা হৈছে। আন্তঃৰাষ্ট্ৰীয় পৰ্যায়ত জুৱাই এক বৃহৎ বজাৰ দখল কৰিছে।

## ইতিহাস
প্ৰাচীন প্ৰস্তৰ যুগৰ আগতেও জুৱা খেলৰ প্ৰচলন আছিল বুলি ধাৰণা কৰা হয় ৷ যীশু খ্ৰীষ্টৰ জন্মৰ ৩০০০ বছৰ আগতে ইৰাক, ছিৰিয়া, তুৰস্কৰ বিভিন্ন ঠাইত ছয়ফালৰ সৰু সৰু বল আকৃতিৰ বস্তুৰে বাজি খেলা হৈছিল যিবোৰক বৰ্তমান পাশা বুলি জনা যায়। যীশু খ্ৰীষ্টৰ জন্মৰ ১০০০ বছৰ আগত চীনত পশুৰ যুঁজৰ ওপৰত বাজি ধৰাৰ ব্যাপক প্ৰচলন আছিল। 

১৬৩৮ চনত ইটালীৰ ভেনিচত প্ৰথম জুৱাৰ উৎসৱ অনুষ্ঠিত হয়। 

ইংলেণ্ড আৰু আমেৰিকাতো জুৱা খেল বহুত পুৰণি। জুৱাৰ বাবে ঘোঁৰা দৌৰ জনপ্ৰিয় আছিল।

## ধৰ্মীয় দৃষ্টিকোণ

### ইছলাম
ইছলামত জুৱা খেল সম্পূৰ্ণ নিষিদ্ধ।  আল্লাহ তাআলাই পবিত্ৰ কোৰআনত কৈছে--

"নিশ্চয় চয়তানে মদ আৰু জুৱাৰে তোমালোকৰ মাজত ঘৃণা আৰু শত্ৰুতা সৃষ্টি কৰিব বিচাৰে আৰু তোমালোকক আল্লাহৰ স্মৃতি আৰু নামাজৰ পৰা বাধা দিব বিচাৰে, গতিকে তোমালোকে সেইবোৰৰ পৰা বিৰত থাকিবানে?"  (চুৰাত আল-মাইদা, ৯১ আয়াত)

### হিন্দু ধৰ্ম
হিন্দু মহাভাৰত ৰ পৰা জনা যায় যে প্ৰাচীন ভাৰতত জুৱা খেল অতি জনপ্ৰিয় আছিল।

### ইহুদী
প্ৰাচীন ইহুদী সম্প্ৰদায়তো জুৱাৰ প্ৰতি ভ্ৰু কোঁচাই লোৱা হৈছিল।  আনকি এজন জুৱাৰীৰ সাক্ষ্যও আদালতত মানি লোৱা নহয়।

### খ্ৰীষ্টান ধৰ্ম
কিছুমান খ্ৰীষ্টান ধৰ্মগুৰুৱে জুৱাক বৈধ আৰু কিছুমানে অবৈধ বুলি ঘোষণা কৰিছে।

## প্ৰকাৰ
জুৱাৰ ধাৰা বেলেগ বেলেগ। বৰ্তমান কেচিনো আৰু বাহিৰৰ কেচিনোত জুৱা খেলা হয়।  কেচিনোত ভিডিঅ’ পকাৰ, লটাৰী আদি খেলিব পাৰি।  ইয়াৰ উপৰিও কেচিনোৰ বাহিৰত কাৰ্ড, ক’ইন টছ, ডাইচ আদি খেল খেলিব পাৰি।

আজিকালি জুৱাৰ আটাইতকৈ ডাঙৰ স্থান হৈছে ক্ৰীড়াক্ষেত্ৰ।  ফুটবল, ক্ৰিকেট, বাস্কেটবল আদিৰ ওপৰতো জুৱাৰীসকলে বাজি লয়।

ইয়াৰ উপৰিও এজন ব্যক্তিয়ে আন এজন ব্যক্তিৰ লগত কিবা এটা কথাত সঁচা বা মিছা বুলিও বাজি খেলে।

## নেতিবাচক প্ৰভাৱ
সমীক্ষাত প্ৰকাশ পাইছে যে প্ৰথমতে কেৱল ধেমালিৰ বাবে জুৱা খেলিবলৈ আৰম্ভ কৰা বহুতেই ইয়াৰ প্ৰতি আসক্ত হৈ পৰিছে। এই নিচাই তেওঁলোকক বিভিন্ন কু-অভ্যাসৰ প্ৰতি ঠেলি দিয়ে।  জুৱাৰ টকা উপাৰ্জন কৰিবলৈ বেয়া কাম কৰিবলৈ আৰম্ভ কৰে।  জুৱা খেলত হেৰুৱা ধন আদায় কৰিবলৈ বাৰে বাৰে জুৱা খেলে।  জুৱা খেলে মগজুত নিজৰ ক্ষতি কৰাৰ পিছত জুৱাৰীসকলে উদ্বিগ্নতা আৰু অসহায়তাত অসুস্থ হৈ পৰে।

## তথ্যসূত্ৰ

শ্ৰেণী: খেল
হাজৰা মাছৰুৰ

**হাজৰা মাছৰুৰ** (; জন্ম: ১৭ জানুৱাৰী, ১৯৩০, মৃত্যু: ১৫ ছেপ্টেম্বৰ ২০১২) এগৰাকী পাকিস্তানী গল্পকাৰ আৰু নাৰীবাদী লেখক। উৰ্দু সাহিত্যত অফছানা নামেৰে জনাজাত একপ্ৰকাৰ চুটি কল্পকাহিনী লেখনৰ জৰিয়তে মাছৰুৰে নিজকে প্ৰতিষ্ঠা কৰিছিল। এগৰাকী দক্ষ চুটি গল্প লেখক আৰু ঔপন্যাসিক খাদিজা মাস্তুৰ আছিল তেওঁৰ জেষ্ঠ ভগ্নী।

## ব্যক্তিগত জীৱন
১৯৩০ চনৰ ১৭ জানুৱাৰীত, ভাৰতৰ লক্ষ্ণৌত হাজৰা মাছৰুৰৰ জন্ম হৈছিল। তেওঁৰ দেউতাক ড° চৈয়দ তাহুৰ আলি খান ব্ৰিটিছ সেনাৰ এগৰাকী চিকিৎসক আছিল। হৃদৰোগত আক্ৰান্ত হৈ দেউতাকৰ হঠাতে মৃত্যু হোৱাত পৰিয়ালটো দায়িত্ব তেওঁলোকৰ মাতৃয়ে কান্ধ পাতি লৈছিল। পাচোঁটা ল’ৰা-ছোৱালীৰে গঠিত পৰিয়ালটোৰ হাজৰাকে ধৰি তিনিগৰাকী সন্তানে সাহিত্য ক্ষেত্ৰত নাম কৰিছিল। হাজৰাৰ বায়েক খাদিজা মাস্তুৰ এগৰাকী প্ৰখ্যাত লেখিকা আছিল; আনহাতে সৰু ভায়েক খালিদ আহমদ আছিল এগৰাকী কবি, নাট্যকাৰ আৰু বাতৰি কাকতৰ স্তম্ভলেখক। হাজৰাই শৈশৱৰপৰাই লিখিবলৈ আৰম্ভ কৰিছিল।

১৯৪৭ চনত পাকিস্তানৰ স্বাধীনতাৰ পিছত, পৰিয়ালটো পাকিস্তানলৈ প্ৰব্ৰজন কৰে আৰু লাহোৰত নিগাজীকৈ থাকিবলৈ লয়। এজন উৰ্দু লেখকে তেওঁৰ কিতাপত লিখিছিল যে, এই কথা কোনেও নাজানিছিল যে হাজৰা বিখ্যাত উৰ্দু কবি চাহিৰ লুধিয়ানবীৰ বাগদত্তা আছিল। এবাৰ এটি সাহিত্য সমাৱেশত লুধিয়ানভিয়ে ভুলকৈ এটা শব্দ উচ্চাৰণ কৰাত হাজৰাই তেওঁক সমালোচনা কৰিছিল, খং উঠি লুধিয়ানভিয়ে বাগদান ভংগ কৰিছিল। পিছত হাজৰাই আহমদ আলি খানক বিয়া কৰায়, যি ২৮ বছৰ ধৰি দৈনিক কাকত ডনৰ সম্পাদক আছিল। ২০০৭ চনত তেওঁৰ মৃত্যুৰ আগলৈকে তেওঁলোকে বিবাহিত জীৱনৰ ৫৭টা বছৰ পাৰ কৰিছিল। তেওঁলোকৰ দুগৰাকী কন্যা আছে।

## কৰ্মজীৱন
সৰুৰেপৰাই হাজৰা মাছৰুৰে চুটি গল্প লিখা আৰম্ভ কৰিছিল। বিভিন্ন সাহিত্যালোচনীত প্ৰকাশ পোৱা তেওঁৰ চুটি গল্পই উৰ্দু সাহিত্য চক্ৰৰ উচ্চ প্ৰশংসা লাভ কৰিছিল। তেওঁ আহমদ নাদিম কাচ্‌মিৰ সৈতে সাহিত্য আলোচনী ‘নকুশ’ সম্পাদনা কৰিছিল। কাচ্‌মি আছিল হাজৰা আৰু তেওঁৰ ভগ্নী খাদিজাৰ বন্ধু।সাহসী কল্পনা আৰু অ-পৰম্পৰাগত সৃষ্টিশীলতাৰে চুটি গল্প লেখি উৰ্দু সাহিত্য আৰু উৰ্দু কল্পকাহিনীৰ ইতিহাসত হাজৰাই নিজৰ স্থান দখল কৰিছিল। তেওঁ নমনীয় শৈলীৰে সৰল কিন্তু কাৰ্যকৰী গদ্য লিখিছিল।

তেওঁ চুটি গল্পৰ কেইবাখনো কিতাপ লিখিছিল য’ত তেওঁ পুৰুষৰ সমানে মহিলাৰ বাবে সামাজিক, ৰাজনৈতিক, আইনী আৰু অৰ্থনৈতিক অধিকাৰৰ কথা উত্থাপন কৰিছিল। হাজৰা মাছৰুৰ আছিল প্ৰগতিশীল লেখক আন্দোলনৰ অন্যতম ধ্বজাবাহক আৰু উপমহাদেশীয় নাৰীবাদৰ অন্যতম পথপ্ৰদৰ্শক।

## মৃত্যু
২০১২ চনৰ ১৫ ছেপ্টেম্বৰ তাৰিখে পাকিস্তানৰ কৰাছীত হাজৰা মাছৰুৰ মৃত্যু হয়।

## গ্ৰন্থপঞ্জী
;গল্প সংকলন
* চাঁদ কে দুচৰি তৰফ (چاند کی دوسری طرف)
* তিচৰি মঞ্জিল (تیسری منزل)
* অন্ধেৰে উজালে (اند ھیرے اُجالے)
* চৌৰি চুপে (چوری چُھپے)
* হা-এ-আল্লাহ (ہائے اللہ)
* চৰখে( چرکے)
* ৱ লৌগ(وہ لوگ)
* Charagh Ki Lau Per (چراغ کی لو پر)
* চৰগৌচিয়া (سرگوشیان)

## বঁটা আৰু সন্মান
# ১৯৯৫ত পাকিস্তানৰ ৰাষ্ট্ৰপতিয়ে *প্ৰাইড অৱ পাৰ্ফমেঞ্চ* প্ৰদান কৰে।
#১৯৬৫ চনত ‘আখৰি ষ্টেচন’ চলচ্চিত্ৰৰ চিত্ৰনাট্য ৰচনাৰ বাবে শ্ৰেষ্ঠ চিত্ৰনাট্যকাৰৰ নিগাৰ বঁটা লাভ।

## তথ্যসূত্ৰ

শ্ৰেণী:সাহিত্যিক
শ্ৰেণী:গল্পকাৰ
শ্ৰেণী:নাৰীবাদী লেখক
শ্ৰেণী:প্ৰগতিশীল লেখক আন্দোলন
শ্ৰেণী:মৃত ব্যক্তি
২০০৭ চনৰ আইচিচি ৱৰ্ল্ড টি-২০

**২০০৭ চনৰ আইচিচি বিশ্ব টি-২০** প্ৰথম আইচিচি বিশ্ব টি-২০ প্ৰতিযোগিতা। ২০০৭ চনৰ ১১ ছেপ্টেম্বৰৰ পৰা ২৪ ছেপ্টেম্বৰলৈ দক্ষিণ আফ্ৰিকাত অনুষ্ঠিত হৈছিল টি-২০ আন্তঃৰাষ্ট্ৰীয় ক্ৰিকেট প্ৰতিযোগিতা। তেৰ দিনীয়া এই প্ৰতিযোগিতাত মুঠ বাৰটা দলে অংশগ্ৰহণ কৰে। ইয়াৰে দহটা দল টেষ্ট খেলা দেশ আৰু বাকী দুটা দল কেনিয়া আৰু স্কটলেণ্ড ২০০৭ চনৰ আইচিচি বিশ্ব ক্ৰিকেট লীগ ডিভিজন ৱানৰ চূড়ান্ত প্ৰতিযোগী। পাকিস্তানক পৰাস্ত কৰি ভাৰতে এই প্ৰতিযোগিতাত জয়লাভ কৰে।

### ছেমিফাইনেল

----

### ফাইনেল

## তথ্যসূত্ৰ

শ্ৰেণী: ক্ৰিকেট
উত্তৰ চেণ্টিনেল দ্বীপ

**উত্তৰ চেণ্টিনেল দ্বীপ** বঙ্গোপসাগৰত স্থিত আন্দামান দ্বীপপুঞ্জৰ এটা দ্বীপ। এই দ্বীপ চেণ্টিনেলী জনগোষ্ঠীৰ বাসস্থান, যিসকল স্বেচ্ছামূলক বিচ্ছিন্নতাত জীৱন জাপন কৰে। অৰ্থাৎ তেওঁলোকে বাহিৰৰ জগতৰ সৈতে কোনো ধৰণৰ সংস্পৰ্শ নাৰাখে আৰু প্ৰায়ে বলপূৰ্বকভাৱে, বাহিৰৰ জগতৰ পৰা নিজৰ বিচ্ছিন্নতা ৰক্ষা কৰে। দ্বীপটোৰ দৈৰ্ঘ্য প্ৰায় ৮ কিলোমিটাৰ (৫.০ মাইল) আৰু বহল ৭ কিলোমিটাৰ (৪.৩ মাইল) আৰু ইয়াৰ আয়তন প্ৰায় ৬০ বৰ্গ কিলোমিটাৰ (২৩ বৰ্গমাইল)। 

১৯৫৬ চনৰ আন্দামান আৰু নিকোবাৰ দ্বীপপুঞ্জৰ আদিবাসী জনজাতি সুৰক্ষা আইন অনুসৰি দ্বীপটোলৈ যাত্ৰা কৰা নিষিদ্ধ, আৰু ৫ নটিকেল মাইল (৯.৩ কিলোমিটাৰ)তকৈ ওচৰৰ যিকোনো ধৰণৰ পৰিবহন নিষিদ্ধ, যাতে এই জনজাতীয় সম্প্ৰদায়ক "মূল ভূখণ্ড" সংক্ৰামক ৰোগৰ পৰা ৰক্ষা কৰিব পৰা যায় । ইয়াৰ কাৰণ হʼলযে তেওঁলোকৰ (সম্ভৱতঃ) কোনো আয়ত্ব কৰা ৰোগৰ প্ৰতিৰোধ ক্ষমতা কম। এই অঞ্চলত কেৱল ভাৰতীয় নৌসেনাৰহে টহলৰ অনুমতি আছে।
## তথ্যসূত্ৰ